title: Pavlik Morozov

text: Vuonna 1932 julkistettu tarina kertoo, että 13-vuotias Pavlik Morozov oli ilmiantanut oman isänsä viljan piilottamisesta kulakkien kanssa, minkä takia tämä joutui vankilaan ja hänet ammuttiin myöhemmin. Vihastuneiden sukulaisten väitettiin surmanneen Pavlikin. Pavlikista tehtiin määrätietoisella kampanjoinnilla esimerkillinen nuorukainen, joka oli asettanut neuvostomaan edun oman etunsa edelle. Hänen tarinastaan tehtiin elämäkertoja, näytelmiä, patsaita, sinfoninen runo, ooppera sekä vaille ensi-iltaa jäänyt ja sittemmin kadonnut elokuva (Sergei Eisensteinin "Bežinin niityt"). Pavlikin tarinalla vaikutettiin neuvostoliittolaisiin lapsiin ja innostettiin heitä ilmiantamaan vanhempansa.


title: Pavlik Morozov

text: Myöhempi tutkimus on kyseenalaistanut koko tarinan todenperäisyyden, ja varmuudella tiedetään, ettei Pavlik ollut pioneeri (toisin kuin kuvassa).


title: Grand Bahama Stadium

text: Grand Bahama Stadium on pääasiassa jalkapalloon keskittyvä stadion Freeportin kaupungissa, Bahaman saarivaltiossa. Nykyään lähinnä Freeport FC:n käyttämälle stadionille mahtuu noin 3 100 katsojaa.


title: Pikkumaamuna

text: Pikkumaamuna ("Bovista plumbea") on pienikokoinen maamuniin kuuluva sienilaji. Se kasvaa avoimilla paikoilla kohtalaisen yleisenä koko Suomessa. Sen lähisukulainen on nurmimaamuna. Laji on nuorena syötävä mutta muuttuu vanhemmiten pahan makuiseksi.


title: Kenttätuhkelo

text: Kenttätuhkelo ("Lycoperdon lividum") on melko harvinaisena Suomessa esiintyvä harmaa tai ruskehtava tuhkelolaji. Laji kasvaa rykelminä. Lähisukulainen on känsätuhkelo. Lajin syömäkelpoisuudesta ei ole tietoa.


title: Hakamaatuhkelo

text: Hakamaatuhkelo ("Lycoperdon caudatum") on Suomessa harvinaisena esiintyvä tuhkelolaji. Itiöemä on valkoinen, piikkien peittämä. Laji viihtyy paikoissa, joissa on runsaasti ravinteita, kuten nimensä mukaisesti hakamailla ja kuusikoissa. Lähisukulainen on känsätuhkelo.


title: Nurmituhkelo

text: Nurmituhkelo ("Lycoperdon pratense" vanh. "Vascellum pratense") on kellertävänvalkoinen piikkien peittämä tuhkelolaji, joka kasvaa Suomessa harvinaisena. Se viihtyy laitumilla, tienvarsilla ja nurmikoilla. Laji on nuorena syötävä mutta muuttuu vanhemmiten pahan makuiseksi. Lähisukulainen on esimerkiksi känsätuhkelo.


title: Al Ahli Stadium

text: Al Ahli Stadium on monikäyttöinen stadion Manamassa Bahrainissa. Nykyään sitä käytetään enimmäkseen jalkapallossa Al-Ahlin kotikenttänä. Stadionille mahtuu 10 000 ihmistä.


title: Brothers Union

text: Brothers Union on bangladeshlainen jalkapalloseura, jonka kotikaupunki on Dhaka. Seura pelaa Bangladeshin korkeimmalla sarjatasolla. Brothers Union perustettiin vuonna 1949, ja sen puheenjohtaja on A.F.M. Jahangir. Seura pelaa kotiottelunsa Bangadanhu National Stadiumilla, jolle mahtuu 45 000 katsojaa. Brothers Union on voittanut yhden Bangladeshin-mestaruuden, vuonna 2004.


title: Jakotislaus

text: Jakotislausta eli fraktioivaa tislausta käytetään, kun halutaan valmistaa hyvin puhtaita tuotteita, kuten petrokemian teollisuudessa ja öljynjalostuksessa, valmistettaessa raakaöljystä esimerkiksi bensiiniä. Tällöin usein puhutaan virheellisesti krakkauksesta, joka on pitkien hiilivetyjen pilkkomista lyhyemmiksi.


title: Jakotislaus

text: Jakotislaukseen voidaan käyttää joko täytekappale- tai pohjakolonnia; petrokemiassa yleisesti käytetään pohjakolonneja. Jakotislauksessa haihtunut höyry johdetaan suoraan ylemmälle keittopohjalle, jonne se osittain kondensoituu ja kiehuu taas uudelleen. Raskaampaa komponenttia kondensoituu enemmän kuin haihtuvampaa. Ylemmällä pohjalla olevaa nestettä valuu pohjalta takaisin alemmalle pohjalle, kun taas höyry nousee edelleen ylemmälle pohjalle. Esimerkiksi öljyn tislauksessa näitä pohjia on esimerkiksi 40 kappaletta, jolloin öljyn eri ainesosat saadaan erotettua hyvinkin tarkkaan. Eri fraktiot voidaan ottaa talteen eri pohjilta. Pohjien lukumäärä määräytyy kolonnin käyttöviivan ja höyryseoksen tasapainokäyrän sekä kolonnin arvioidun hyötysuhteen perusteella. Pohjakolonni on monimutkaisempi ja kalliimpi valmistaa kuin täytekappalekolonni, mutta sen laskeminen on yksinkertaisempaa.


title: Kerstin ja minä

text: Kerstin ja minä () on Astrid Lindgrenin vuonna 1944 julkaistu tyttöromaani.


title: Kerstin ja minä

text: Vuonna 1949 suomenkielisen julkaisun saanut kirja kertoo identtisistä kaksosista Kerstinistä ja Barbrosta, jotka ovat asuneet koko elämänsä pienessä ruotsalaisessa varuskuntakaupungissa. Kun tyttöjen majuri-isä siirtyy eläkkeelle tarjoutuu perheelle mahdollisuus muuttaa isän lapsuuden maisemiin maaseudulle. Kaksosten koulunkäynti ja kaupungin huvitukset vaihtuvat maitokuormien kuljettamiseen ja juurikkaiden harventamiseen. Suvussa kulkeneella Lillhamran tilalla riittää töitä, mutta löytävät kaksoset talonpoikaiselämästä paljon muutakin.


title: Alessandro Altobelli

text: Alessandro Altobelli (s. 28. marraskuuta 1955 Sonnino, Latinan maakunta) on italialainen jalkapalloilija, pelipaikaltaan hyökkääjä.


title: Alessandro Altobelli

text: Altobelli kuului Italian maajoukkueeseen, joka voitti maailmanmestaruuden Espanjassa 1982. Hän teki Italian kolmannen maalin 3–1-voittoon päättyneessä loppuottelussa Länsi-Saksaa vastaan tultuaan vaihtopelaajana kentälle ottelun seitsemännellä minuutilla.


title: Alessandro Altobelli

text: Altobelli edusti Italiaa myös Meksikon MM-kisoissa 1986 sekä EM-kilpailuissa Italiassa 1980 ja Länsi-Saksassa 1988. Hän pelasi kaikkiaan 61 maaottelua tehden 25 maalia.


title: Alessandro Altobelli

text: Altobelli aloitti ammattilaisuransa AS Latinan riveissä Serie C1 -sarjassa kaudella 1973–1974. Pelattuaan sen jälkeen kolme kautta Bresciassa Serie B:tä hän siirtyi Interiin 1977. Hän pelasi milanolaisseurassa yhdentoista kauden aikana yhteensä 317 Serie A -ottelua ja teki 128 maalia. Hän voitti Italian mestaruuden kaudella 1979–1980 sekä Italian cupin kausilla 1977–1978 ja 1981–1982. Edustettuaan kaudella 1988–1989 Juventusta hän päätti ammattilaisuransa seuraavalla kaudella Brescian väreissä Serie B:ssä.


title: Hockingin piirikunta

text: Hockingin piirikunta on piirikunta Ohiossa, Yhdysvalloissa, jonka hallintokeskus on Logan. Sen naapuripiirikuntia ovat Perry koillisessa, Athens kaakossa, Vinton etelässä, Ross lounaassa, Pickaway lännessä ja Fairfield luoteessa.Piirikunnassa oli vuoden 2010 väestönlaskennassa 29 380 ihmistä. Etniset ryhmät jakautuvat valkoisiin, joita on 97,4%, mustiin (0,9%), alkuperäisamerikkalaisiin (0,4%) ja aasialaisiin (0,2%).


title: Hockingin piirikunta

text: Kotitalouden mediaanitulo on 42 227 dollaria ja köyhyysrajan alapuolella oli 15,7% väestöstä vuosina 2007–2011.


title: Brandon Polk

text: Brandon Polk (s. 9. tammikuuta 1984) on yhdysvaltalainen koripalloilija, joka edustaa kaudella 2010 Australian kakkostasolla pelaavaa Hobart Chargersia. Polk on pituudeltaan 200 cm ja hän pelaa laitahyökkääjän paikalla. Hän on voittanut Sveitsin mestaruuden sekä Sveitsin Cupin Fribourg Olympicin riveissä kaudella 2006–2007. Kaudella 2008–2009 Polk pelasi Suomen I-divisioonan voittaneessa Kauhajoen Karhussa.


title: Brandon Polk

text: Polk aloitti yliopisto-opiskelut Redlandsin yliopistossa. Kahdeksi viimeiseksi yliopistovuodeksi hän siirtyi Butlerin yliopistoon, jossa hän pelasi NCAA:ta Butler Bulldogsin joukkueessa. Viimeisenä opiskeluvuotenaan hänet valittiin konferenssinsa vuoden pelaajaksi. NCAA:ssa pelatessaan hän teki koreja 13,6 pisteen keskiarvolla kaudella 2004–05 ja 18,0 pisteen keskiarvolla kaudella 2005–06. Viimeisellä yliopistokaudellaan hän oli konferenssinsa kolmanneksi paras pistemies sekä torjuntatilaston voittaja.


title: Brandon Polk

text: Ammattilaisuransa Polk aloitti kaudella 2006–07 Sveitsin pääsarjassa Fribourg Olympicin joukkueessa. Joukkue voitti kauden aikana sekä Sveitsin Cupin että Sveitsin mestaruuden. Polk oli joukkueensa toiseksi tehokkain pelaaja 13,6 pisteen keskiarvolla. Hänen kahden pisteen heittojen onnistumisprosentti oli kauden ajalta peräti 66.


title: Brandon Polk

text: Kaudeksi 2007–2008 Polk teki vuoden mittaisen sopimuksen Korisliigassa pelaavan KTP-Basketin kanssa. Polkin jo nuoruudessa saatu polvivamma alkoi kuitenkin vihoitella uudestaan ja tämän takia KTP purki hänen sopimuksensa jo ennen kauden alkua. Polk kävi näyttäytymässä ennen kauden alkua myös Namika Lahdessa, mutta myös Lahti katsoi Polkin lievän polvivamman liian suureksi riskiksi pitkää kautta ajatellen. Lahden valmentaja Sami Toiviainen harmittelikin Polkin vammautumista, sillä Polk oli hänen mielestään joukkueensa sen aikaisesta kolmesta ulkomaalaisvahvistuksesta taitotasoltaan paras.


title: Brandon Polk

text: Polk kuntoutti kesään 2008 asti polveaan, jonka jälkeen hän teki vuoden sopimuksen koripallon I-divisioonaan pudonneen Kauhajoen Karhun kanssa. Karhun voittaessa kauden 2008–2009 runkosarjan Polk teki pelaamissaan 19 ottelussa keskimäärin 18,0 pistettä ja otti 9,5 levypalloa. Hänen kahden pisten heittojen onnistumisprosenttinsa 69,1% oli sarjan paras. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Polk teki pudotuspeleissä koreja 16,4 pisteen keskiarvolla ja otti 7,1 levypalloa ottelua kohti.


title: Haznidon

text: Haznidon () eli Xæznidon () on maalaiskunta ja sen keskuskylä Irafin piirissä Pohjois-Ossetia-Alanian tasavallassa Venäjällä. Haznidon sijaitsee Uruhin ja sen sivujoen Haznidonin yhtymäkohdassa piirin pohjoisosassa. Sen naapureina on idässä piirin keskuskylä Tšikola, lännessä Toldzgunin kylä ja etelässä Ahsarisarin kylä.


title: Michael Oblowitz

text: Michael Oblowitz (s. 1952) on Etelä-Afrikassa syntynyt yhdysvaltalainen elokuvaohjaaja.


title: Arsenal Ground

text: Arsenal Ground on monikäyttöinen stadion Alderneyssä Yhdistyneessä kuningaskunnassa. Nykyään sitä käytetään enimmäkseen jalkapallossa Alderneyn jalkapallomaajoukkueen kotikenttänä. Stadionille mahtuu 1 500 ihmistä, eli yli puolet koko saaren asukasluvusta.


title: Rakkauden anatomia

text: Rakkauden anatomia ("Private Practice") on tuottaja-käsikirjoittaja Shonda Rhimesin luoma yhdysvaltalainen draamasarja, joka alkoi kotimaassaan vuonna 2007. "Rakkauden anatomia" on "Greyn anatomia" -sairaalasarjan spin-off, joka kertoo lääkäriasemasta Los Angelesissa. Sarjan päähenkilö on Greyn anatomiasta tuttu Addison Montgomery, jota esittää Kate Walsh. Shonda Rhimes ilmoitti lokakuussa 2012, että sarja päättyy kuuden kauden jälkeen vuonna 2013.


title: Rakkauden anatomia

text: "Rakkauden anatomian" pääroolissa nähdään myös "Greyn anatomiassa" mukana ollut Kate Walsh. Rakkauden anatomian muut päähenkilöt ja tapahtumapaikat esiteltiin ensimmäisen kerran Greyn anatomian jaksossa "The Other Side of This Life" keväällä 2007. Sarjan pääosiin valittiin Walshin lisäksi Merrin Dungey, Taye Diggs, Paul Adelstein, Amy Brenneman, Tim Daly, KaDee Strickland ja Chris Lowell. Dungey esiintyi vain sarjan esittelevässä Greyn anatomian jaksossa, ja hänen roolinsa esittäjäksi vaihdettiin Audra McDonald. Sarjan varsinainen ensimmäinen jakso esitettiin Yhdysvalloissa 21. syyskuuta 2007.


title: Rakkauden anatomia

text: Lowell jätti sarjan kolmen tuotantokauden jälkeen. Neljännellä kaudella sarjassa aiemmin vierailleiden Brian Benbenin ja Caterina Scorsonen rooleista tehtiin vakituisia. McDonald poistui sarjasta neljännen tuotantokauden jälkeen, mutta pitää mahdollisena, että hän vierailee sarjassa tulevaisuudessa. Benjamin Bratt tuli mukaan sarjaan neljännen tuotantokauden päätösjaksossa. Lapsinäyttelijä Griffin Gluck esiintyi sarjassa aluksi vierailijana, mutta hänen roolistaan tehtiin vakituinen viidennellä kaudella.


title: Rakkauden anatomia

text: Sarjaa on tehty viisi kokonaista tuotantokautta. 13 jakson mittainen kuudes kausi alkoi syyskuussa 2012. Näyttelijä Tim Daly poistui sarjasta viidennen kauden jälkeen. Pääosan esittäjä Kate Walsh ilmoitti kesällä 2012, että kuudes kausi jää hänen viimeisekseen. Shonda Rhimes päätti lokakuussa 2012, että sarja päättyy kuuden kauden jälkeen.


title: Rakkauden anatomia

text: Suomessa sarjaa esitetään MTV3-kanavalla, kun taas "Greyn anatomia" kuuluu puolestaan Nelosen ohjelmistoon. MTV3-kanava aloitti Rakkauden anatomia -sarjan esittämisen syyskuussa 2008; kaksi ensimmäistä kautta esitettiin yhteen putkeen tiistai-illoissa. Toisen tuotantokauden päätösjakson esitettiin toukokuussa 2009. Kolmas tuotantokausi esitettiin sunnuntai-iltapäivisin elokuusta 2011 tammikuuhun 2012.


title: Rakkauden anatomia

text: Sarja kertoo Walshin näyttelemästä lääkäri Addison Montgomerystä, joka jättää taakseen vanhan elämänsä ja muuttaa Seattlesta Los Angelesiin. Addison aloittaa yhteistyön entisten opiskelukavereidensa Sam ja Naomi Bennettin kanssa yksityisellä Oceanside Wellness -lääkäriasemalla Santa Monicassa Los Angelesissa. Klinikalla työskentelevät myös lastenlääkäri Cooper, psykiatri Violet, vaihtoehtoisten hoitojen asiantuntija Pete ja sairaanhoitaja Dell. Sarjassa seurataan Addisonin ja hänen kollegoidensa työtä ja ihmissuhteita. Työpaikalla syntyy niin ristiriitoja kuin romansseja ja ystävyyssuhteita. Addison kollegoineen joutuu tekemään sekä työssään että yksityiselämässään vaikeita eettisiä valintoja.


title: Rakkauden anatomia

text: ° Merrin Dungey esitti Naomia Greyn anatomian jaksossa "The Other Side of This Life", jossa hahmo esiintyi ensimmäisen kerran. Sittemmin näyttelijäksi vaihdettiin Audra McDonald.


title: Veterans Memorial Stadium

text: Veterans Memorial Stadium on monikäyttöinen stadion Pago Pagossa, Amerikan Samoalla. Nykyään stadionia käytetään monissa lajeissa, kuten jalkapallossa, rugby leaguessa ja amerikkalaisessa jalkapallossa. Se on myös Amerikan Samoan maajoukkueen kotikenttä sekä jalkapallossa että rugby leaguessa. Stadionille mahtuu 10 000 ihmistä.


title: Taitoluistelun Euroopan-mestaruuskilpailut 2006

text: Taitoluistelun Euroopan-mestaruuskilpailut järjestettiin vuonna 2006 Lyonissa, Ranskassa 17.–22. tammikuuta. Kilpailuissa olivat ohjelmassa miesten ja naisten yksinluistelut, pariluistelu ja jäätanssi.


title: Somalian nuorisoliitto

text: Somalian nuorisoliitto (Somali Youth League, SYL) oli Somalian ensimmäinen poliittinen puolue. Sillä oli hyvin suuri merkitys Somalian edetessä kohti itsenäisyyttä 1950- ja 1960-luvulla.


title: Somalian nuorisoliitto

text: Toisen maailmansodan aikana Britannia miehitti Italian Somalimaan ja hallinnoi aluetta 1941–1950. Juuri sinä aikana, vuonna 1943, syntyi Somalian nuorisoliitto (SYL). SYLin onnistui yhdistää kaikki Somalian klaanit lippunsa alle, ja sen johdolla maa siirtyi itsenäisyyteen. Italian poliittisen paineen voimistuessa vihamielisenä Britannian hallinnon jatkumiselle ja Somalian itsenäisyystoiveille, somalit ja britit löysivät toisensa liittolaisina. Tilanne sai brittiläiset siirtomaavirkamiehet kannustamaan somaleja järjestäytymään poliittisesti. Tuloksena oli ensimmäinen nykyaikainen somalialainen puolue, Somalian nuorisoklubi, Somali Youth Club (SYC), joka perustettiin Mogadishussa 1943.


title: Somalian nuorisoliitto

text: Vahvistaakseen uutta puoluetta britit sallivat koulutettujen poliisien ja virkamiesten liittyä siihen. 1947 puolue otti uudeksi nimekseen Somalian nuorisoliitto, Somali Youth League (SYL) ja alkoi avata virkoja brittiläisten vastuulla olevissa kahdessa Somalimaassa ja lisäksi Ogadenissa ja Pohjoisella rajaseudulla. SYL ilmaisi vastalauseen kaikkien somalialueiden yhdistämiselle, myös NFD ja Ogadenin jotta saataisiin mahdollisuus yleiselle nykyaikaiselle koulutukselle; somalin kielen kehittämiselle oikeinkirjoitusstandardien laatimiselle, somalien etujen turvaamiseksi ja Italian hallinnon palauttamisen estämiseksi. SYL kielsi klaanien vaikutusvallan siten että 13 perustajaa, vaikka he edustivat neljää Somalian kuudesta tärkeimmästä klaanista, eivät suostuneet kertomaan klaanitaustaansa. Vaikka SYL oli huomattavan suosittu pohjoisessa, Brittiläisen Somalimaan pääpuolueet olivat Somalian kansallisliitto, Somali National League (SNL), jonka taustalla oli lähinnä Isaaq-klaani, sekä Yhdistynyt somalipuolue, United Somali Party (USP), jota tukivat Dir (Gadabuursi ja Issa) ja Darod (Dulbahante ja Warsangali) klaanit.


title: Somalian nuorisoliitto

text: Potsdamin konferenssi pidettiin 1945, ja siellä tehtiin päätös, ettei Somalimaata palauteta Italialle. Yhdistyneet kansakunnat päätti sen sijaan marraskuussa 1949 siirtää Italian huoltohallinnon Somalimaassa, mutta vain hyvin tarkassa valvonnassa ja sillä ehdolla, – jonka esittivät Somalian nuorisoliitto (SYL) ja muut kehittymässä olevat somalialaiset poliittiset organisaatiot, kuten Hizbia Digil Mirifle Somali (HDMS) (josta myöhemmin tuli Hizbia Dastur Mustaqbal Somali HDMS) ja Somalian kansallisliitto (SNL), että kun itsenäisyyttä ruvettaisiin toteuttamaan – että Somalia saa itsenäisyyden kymmenen vuoden kuluttua.


title: Somalian nuorisoliitto

text: Brittiläinen Somalimaa pysyi Britannian protektoraattina 26. kesäkuuta 1960 asti, jolloin siitä tuli itsenäinen. Entinen Italian Somalimaa seurasi perässä viiden päivän kuluttua. 1. heinäkuuta 1960 ne kaksi aluetta yhdistyivät Somalian tasavallaksi, vaikkakin niiden rajojen sisällä, jotka Italia ja Britannia olivat laatineet. Abdullahi Issa muodosti hallituksen ja Aden Abdullah Osman Daarista tuli presidentti, ja Abdirashid Ali Shermarkesta Pääministeri ja myöhemmin presidentti (1967–1969). 20. heinäkuuta 1961 Somalian kansa hyväksyi kansanäänestyksellä uuden perustuslaki|perustuslain joka tuli voimaan 1960.


title: Somalian nuorisoliitto

text:
Ensimmäisessä itsenäisyyden aikaisissa valtiollisissa vaaleissa, jotka pidettiin 30. maaliskuuta 1964, SYL sai ehdottoman enemmistön 69 parlamenttipaikalla 123 paikasta.. Loput paikat jakaantuivat yhdentoista puolueen kesken. Viiden vuoden kuluttua pidettiin jälleen vaalit maaliskuussa 1969, jolloin hallitseva SYL, jota johti Mohammed Ibrahim Egal, palasi valtaan, mutta samana vuonna tehtiin sotilasvallankaappaus, valtaan nousi Siad Barre lokakuussa 1969, ja Ylin vallankumousneuvosto (SRC) kielsi kaikki poliittiset puolueet.
Presidentit


title: Somalian nuorisoliitto

text: Pääministerit


title: Somalian nuorisoliitto

text: Muita


title: Kai Koskinen

text: Kai Koskinen on jyväskyläläinen Aikiken ry:n perustaja ja pääopettaja. Hän on kolminkertainen Bo-jutsun Suomen mestari vuosilta 1995–1997. Hänellä on seuraavat vyöarvot:Lisäksi Kai Koskinen on kehittänyt P.D.F.S:in eli Practical Defensive Fighting Systemin.


title: Itä-Preussin kansanäänestys

text: Itä-Preussin kansanäänestys oli Allensteinin ja Marienwerderin (nyk. Olsztyn ja Kwidzyn Puolassa) alueilla Saksan Itä-Preussissa 1920 järjestetty kansanäänestys, jonka avulla selvitettiin asukkaiden halukkuutta kuulua joko Saksaan tai liittyä vaihtoehtoisesti Puolaan. Äänestys pohjautui Versailles’n rauhasopimuksen artikloihin 94 ja 97. Tulos oli varsin yksiselitteinen, sillä Allesteinin ja Marienwerderin asukkaista yli 90 prosenttia halusi alueidensa kuuluvan jatkossakin Saksaan. Äänestyksen tulosta myös kunnioitettiin eikä kansanäänestysalueita liitetty Puolaan eräitä rajaseudun kyliä lukuun ottamatta.


title: Estadi Comunal d'Andorra la Vella

text: Estadi Comunal d'Andorra la Vella on monikäyttöinen stadion Andorra la Vellassa Andorrassa. Nykyään sitä käytetään enimmäkseen jalkapallossa. Stadionille mahtuu 838 ihmistä.


title: Estadi Comunal d'Andorra la Vella

text: Andorran jalkapallomaajoukkue pelaa kotiottelunsa stadionilla.


title: Aitokoit

text: Aitokoit eli varsinaiset koiperhoset ("Tineidae") on kohtalaisen suuri pikkuperhosten heimo. Heimoon kuuluu noin 3 000 tunnettua lajia. Useimmat lajit ovat kooltaan melko pieniä. Heimon tunnetuimpiin lajeihin kuuluvat vaate- ja turkiskoi, jotka kykenevät hyödyntämään ravinnokseen ihmisen valmistamia vaate- ja tekstiilikuituja.


title: Aitokoit

text: Euroopassa aitokoilajeja tavataan 225 lajia, joista 54 tavataan Pohjoismaissa.


title: Aitokoit

text: Koiperhoset ovat kapeasiipisiä perhosia, joiden siivet ovat suippokärkisiä ja ripsireunaisia. Lajit ovat usein yksivärisiä ja vaatimattoman näköisiä. Lepoasennossaan siivet ovat joko kattolaskuiset tai vaipan tavoin ruumiin ympäri kääriytyneet. Heimon yhdistävinä tuntomerkkeinä ovat tuntosarven tunnusomainen suomurivi, hyvin kehittynyt siipisuonisto sekä toukkien erikoistuminen elämään kasviravinnon sijasta kuolleella tai pilaantuneella orgaanisella aineksella, sienillä tai jäkälillä. Aikuiset perhoset kykenevät juoksemaan alustalla.


title: Aitokoit

text: Monien lajien levinneisyys on hyvin laaja ja lajeja liikkuu esimerkiksi hedelmäkuljetusten mukana pitkiäkin matkoja. Toukat rakentavat erittämästään seitistä ja ympäristönsä materiaaleista usein putkimaisen suojan, jota ne kuljettavat mukanaan.


title: Aitokoit

text: Turkiskoilla ("Tinea pellionella") on täysikasvuisena metallinhohtoiset, vaalean kullanruskeat etusiivet, joissa on pieni, lähes musta täplä. Takasiivet ovat puolestaan kiiltävän kellanharmaat. Vaatekoi ("Tineola bisselliella") on ulkonäöltään hyvin samankaltainen kuin turkiskoi, mutta sen etusiivistä puuttuu tumma täplä. Vaate- ja turkiskoin toukat syövät ravinnokseen erityisesti turkis- ja villavaatteiden sekä -kankaiden kuituja, joista ne myös kehräävät putkimaisen suojaverhon ihonsa peitteeksi. Jotta toukat jaksaisivat kehrätä ympärilleen suojaputken, niiden on löydettävä runsaasti ravintoa heti munista kuoriuduttuaan. Toukat ovat myös hyvin valonarkoja, joten niiden parhaimpia kasvuympäristöjä ovat pimeät, suojaisat tilat, joissa on runsaasti syötävää kuitumateriaalia.


title: Aitokoit

text: Eräs koiperhosten heimon erikoisimmista suvuista on "Ceratophaga", johon kuuluvat lajit käyttävät ravinnokseen yksinomaan puhdasta keratiinia eli sarveisainetta, jota ne jyrsivät kuolleiden nisäkkäiden sarvista ja kilpikonnien kilvistä.


title: Hyvinkään sairaala

text:
Hyvinkään sairaala on Helsingin ja Uudenmaan sairaanhoitopiirin (HUS) kuuluva sairaala, joka sijaitsee Hyvinkään kaupungissa kolme kilometriä keskustasta lounaaseen.
Hyvinkään sairaanhoitoalue palvelee noin 190 000 asukkaan väestöpohjaa ja käsittää viisi kuntaa: Hyvinkää, Järvenpää, Mäntsälä, Nurmijärvi ja Tuusula. Hyvinkään sairaanhoitoalueeseen kuuluvat Hyvinkään sairaalan ohella Kellokosken sairaala ja tämän alaiset psykiatrian avohoitoyksiköt.


title: Hyvinkään sairaala

text: Hyvinkään aluesairaala rakennettiin vuonna 1975, ja sen nimi muutettiin Hyvinkään sairaalaksi HUS:n perustamisen yhteydessä vuonna 2000. Sitä ennen se oli osa Uudenmaan sairaanhoitopiiriä, johon kuuluivat kaikki entisen Uudenmaan läänin kunnat lukuun ottamatta Artjärveä, Helsinkiä, Orimattilaa, Pukkilaa ja Ruotsinpyhtäätä. Sairaalaa on laajennettu useaan otteeseen. Hyvinkään sairaalassa alkaa suuri laajennus ja remontti, kun ensiksi ns. akuuttisairaalan (päivystys-, tarkkailu-, ja teho-osastot) tiloja saneerataan ja laajennetaan. Teho-osasto laajenee 8:sta paikasta 14 paikkaan. Sen jälkeen laajennetaan Lasten ja nuorten yksikköä. Lisäksi suuret vuodeosastot 3 ja 4 ovat huonossa kunnossa. Sairaalan vuodeosastoilla on 238 potilaspaikkaa, ja työntekijöitä on 1 165. Sairaalassa toimivat seuraavat erikoisalat: anestesiologia ja tehohoito, fysiatria, keuhkosairaudet, kirurgia, kliininen fysiologia, kliininen neurofysiologia, korva-, nenä- ja kurkkutaudit, lastentaudit, lastenneurologia, lastenpsykiatria, naistentaudit ja synnytykset, neurologia, patologia, radiologia, sisätaudit ja yleissairaalapsykiatria.


title: Hyvinkään sairaala

text: Stakesin vuonna 2007 julkaiseman Perfect-Stroke-selvityksen mukaan aivohalvauksen hoitotulokset olivat Hyvinkään sairaalassa erityisen hyviä. Hyvinkään sairaalan LEIKO-toiminta ("leikkaukseen kotoa") sai vuonna 2008 Suomen lääkäriliiton laatupalkinnon. Myös alueellinen astman hoitoketju palkittiin samalla palkinnolla vuonna 2004 (2003).


title: Hyvinkään sairaala

text: Hyvinkään sairaalan kautta kulkee useita paikallisia ja alueellisia bussilinjoja.


title: Hyvinkään sairaala

text: Sairaalan osastoja:Lisäksi sairaalassa toimivat Hyvinkään terveyskeskussairaalan vuodeosastot 11A ja 11B.


title: Hyvinkään sairaala

text: Kelnet-mielenterveystalo, nykyisin tunnettu Mielenterveystalo on Helsingin ja Uudenmaan sairaanhoitopiirin tuottama aikuisväestölle suunnattu verkkosivusto, joka antaa tietoa mielenterveyden ongelmista, itsehoidosta, ja tarjolla olevista mielenterveyspalveluista.


title: Hyvinkään sairaala

text: Palvelu on kaikille avoin ja se on erityisesti suunnattu ihmisille, jotka kärsivät yleisistä mielenterveysongelmista.


title: Hyvinkään sairaala

text: Palvelun avulla voi etsiä tietoa ja mielenterveyspalveluita oireiden perusteella tai kartan avulla. Mielenterveystalo sisältää uuden innovatiivisen oirenavigaattorin, joka ohjaa käyttäjän lisäkysymysten avulla sopivan tiedon ja palveluiden ääreen.. Ammattilaiset voivat hakea tarjolla olevaa tietoa tai palveluita myös diagnoosipohjaisesti. Palvelu kokoaa vaikeasti hahmotettavat mielenterveyden häiriöt yhteen virtuaaliseen mielenterveystaloon


title: Yamcha

text: Yamcha on Akira Toriyaman luoma fiktiivinen hahmo Dragon Ball -sarjassa. Hän on yksi sarjan päähenkilöitä ja on ollut mukana jo Dragon Ballin alusta asti. Toisin kuin muut alkuperäisen Dragon Ballin päähenkilöt Yamcha oli maantierosvo, mutta vaihtoi puolta kun hävisi taistelussa Son Gokulle. Yamchan paras kaveri on Puar ja Yamchan tekniikoita ovat Kamehameha, Sudenkita sekä Ki-Ammus. Yamcha on ihmiseksi melko voimakas, mutta ei yllä lähellekkään muiden Z-soturien tasoa. Majin Buu sagassa Yamcha oli lopettanut taistelemisen kokonaan.


title: Yamcha

text: Tekniikat: Kamehameha, Sudenkita tekniikka (Wolf Fang Fist) ja Ki-Ammus (Spirit Ball).


title: I Am Rock

text: I Am Rock on Brother Firetriben kappale ja ensimmäinen single, joka julkaistiin yhtyeen vuoden 2008 albumilta "Heart Full of Fire". Se debytoi Suomen virallisen singlelistan kuudennella sijalla.


title: Fotocentrum Raseborg Valokuvakeskus

text: Fotocentrum Raseborg Valokuvakeskus Rf on valokuvakeskus Karjaalla, Raaseporissa.


title: Fotocentrum Raseborg Valokuvakeskus

text: Keskuksen perusti vuonna 1992 ohjaava läänintaiteilija Vidar Lindqvist, ja yhdistys rekisteröitiin vuonna 1996. Keskuksen näkyvin toiminta on näyttelyiden tapahtumien järjestäminen, mutta se järjestää myös muutakin toimintaa, kuten erilaisia työpajoja, paneelikeskusteluita ja muita kulttuuritapahtumia. Keskus järjestää vuosittain CreaPic -nimisen valokuvauskilpailun/-tapahtuman (entinen FotoZAFARI).


title: Fotocentrum Raseborg Valokuvakeskus

text: Vielä vuonna 2017 valokuvakeskus järjesti muun muassa näyttelyitä galleria Zebrassa ja galleria Kobrassa . Vuoden 2018 alusta lähtien se käyttää ainoastaan nimeä "Fotocentrum Raseborg Valokuvakeskus Rf" ja toimintaa järjestetään entisen galleria Kobran tiloissa, Kauppiaankadulla Karjaalla. Keskuksen palveluksessa on kaksi työntekijää.


title: Kurjenkanerva

text: Kurjenkanerva eli tunturikurjenkanerva ("Phyllodoce caerulea") on kanervakasveihin ("Ericaceae") kuuluva boreaalis-arktinen puuvartinen, varpumainen kasvi. Suomessa se kasvaa Pallastunturilta ja Saariselältä pohjoiseen ja sen eteläisin kasvupaikka on Iivaaralla, Kuusamossa.


title: Kurjenkanerva

text: Kurjenkanerva on pystykasvuinen 10–20 senttimetriä korkea varpu. Lehdet ovat 6–12 millimetriä pitkiä ja neulasmaisia. Kukat kehittyvät pieniksi ryhmiksi varrenhaarojen kärkiin. Kukat ovat 7–12 mm pitkiä, väriltään sinipunaisia. Ne ovat pitkäperäisiä ja nuokkuvia. Teriö on ruukkumainen viidestä terälehdestä yhteenkasvanut. Hedelmä on pieni nystykarvainen pysty kota. Kurjenkanerva kukkii kesä-heinäkuussa.


title: Kurjenkanerva

text: Kurjenkanerva kasvaa tuntureilla usein variksenmarjan seassa. Kukkimattomana lajit muistuttavat toisiaan, minkä takia kurjenkanerva voi olla vaikea erottaa variksenmarjasta.


title: Kurjenkanerva

text: Kurjenkanerva on vaarantunut Koillismaalla. Suomen pohjoisimmilla alueilla Enontekiöllä ja Utsjoella se on sen sijaan hyvin yleinen.


title: Sleesian kansannousut

text: Sleesian kansannousuilla (saks. "Aufstände in Oberschlesien", puol. "Powstania śląskie") tarkoitetaan kolmea aseellista kansannousua, jotka puolalaiset suorittivat Ylä-Sleesiassa Saksaa vastaan vuosina 1919–21. Alueen vastarintaan nousseet asukkaat halusivat irrottautua Saksasta ja liittyä vastaperustettuun Puolan tasavaltaan. Reichswehr, ympärysvaltojen joukot ja Kansainliitto tukahduttivat lopulta kansannousut.


title: Élisabeth d’Ayen

text: Élisabeth Pauline Sabine Marie d'Ayen (27. lokakuuta 1898 – 7. joulukuuta 1969) oli ranskalainen tennispelaaja. Hän voitti pronssia vuoden 1920 kesäolympialaisissa Antwerpenissä nelinpelissä Suzanne Lenglenin kanssa.


title: Chiaotzu (Dragon Ball)

text: Chiaotzu on Akira Toriyaman luoma fiktiivinen hahmo Dragon Ball sarjassa. Hän on Tienshinhanin paras ystävä ja Kamesenninin kilpailijan kurkimestarin entinen oppilas. Chiaotzu on melko vahva ja omaa psyykkisiä voimia, mutta hän on silti Z- sotureiden heikoimpia taistelijoita. Hän taisteli Nappaa vastaan Sayan sagan alussa ja räjäytti itsensä tappaakseen Nappan, mutta turhaan.


title: Chiaotzu (Dragon Ball)

text:
Chiaotzun ensiesiintyminen tapahtui mangassa yhdeksän, kun Maailman vahvin kisat olivat alkamassa. Kisoissa Chiaotzu taisteli Krilliniä vastaan mutta hävisi.
Animessa Dragonball sarjan puolivälissä, jolloin Chiaotzu, Tienshinhan ja villisika huijasivat rahaa pistämällä villisian terrorisoimaan kylää minkä takia Chiaotzu ja Tien palkataan hoitelemaan villisika.Chiaotzu on pienehkö valkoihoinen mies. Hänellä on helakan punaiset posket ja hänellä törröttää mustan lakkinsa alla vain yksi hius. Muuten Chiaotzu pukeutuu kelta vihreään takkiin ja vihreisiin housuihin. (Muistuttaa suuresti marionettia)


title: Hannu Helander

text: Hannu Juhani Kustaa Helander (s. 23. syyskuuta 1956 Tampere) on suomalainen jääkiekkoilija. Helander pelasi puolustajana SM-sarjaa ja sittemmin -liigaa Ilveksessä vuosina 1972–80 ja 1983–89 sekä välissä kolme kautta Tapparassa. Hän voitti SM-kultaa Tapparassa 1982 ja Ilveksessä 1985. Hänet valittiin SM-liigan tähdistöön kaudella 1981–82. Hän pelasi SM-liigassa 556 runkosarjaottelua ja 54 pudotuspeliä.


title: Hannu Helander

text: Helander edusti Suomea nuorten EM-turnauksessa 1974 ja aikuisten MM-kilpailuissa 1982 ja 1983. Hän pelasi myös SM-liigassa kaudella 1984 kutakin seurajoukkuetta vastaan yhden ottelun pelanneessa olympiajoukkueessa neljä ottelua, mutta ei lopulta päässyt Sarajevon olympiakisoihin.


title: Hannu Helander

text: Phoenix Roadrunners varasi Helanderin WHA-liigan varaustilaisuudessa 1976 numerolla 112. NHL:ään Helanderia ei varattu.


title: Tienshinhan (Dragon Ball)

text: Tenshinhan (, "Tienshinhan", "Tien Shinhan", "Tien", "Ten") on Akira Toriyaman luoma fiktiivinen hahmo Dragon Ball -sarjassa. Tienshinhan on kalju ja hänellä on kolme silmää, joiden ansiosta hänellä on hyvä näkö, mikä antaa hänelle edun taistelussa. Tienshinhan on sarjan ihmishahmoista voimakkain, mutta hän ei ole Z-sotureiden voimakkaimpia taistelijoita. Tienshinhanin paras ystävä on Chiaotzu (myös 'Chaoz', 'Chaozu').


title: Tienshinhan (Dragon Ball)

text: Aluksi Tienshinhan oli Kamesenninin kilpailijan, Kurkimestarin, oppilas ja taisteli Son Gokua vastaan "Maailman vahvin" -turnauksessa. Turnaus päättyi Tienshinhanin täpärään voittoon, sillä molempien pudotessa areenalta Son Goku osui lähellä ajavaan autoon ja hävisi ottelun.


title: Tienshinhan (Dragon Ball)

text: Turnauksen jälkeen hän hylkäsi Kurkimestarin opetuksen ja liittyi Son Gokun ja hänen ystävien puolelle taistelemaan ilkeää Kuningas Piccoloa vastaan. Kun Piccolo oli tuhottu, Tienshinhan kohtasi seuraavassa "Maailman vahvin" -turnauksessa toisen entisistä opettajistaan, salamurhaaja Tao Pai Pain, ja voitti hänet helposti. Seuraavalla kierroksella hän kohtasi Son Gokun, jolle hän hävisi selvästi.


title: Tienshinhan (Dragon Ball)

text:
Dragon Ball Z:ssa Tienshinhan taistelee saiyalaissoturi Nappaa vastaan ja kuolee käyttäessään kaiken energiansa "kikoho"-hyökkäykseensä. Hän taistelee myös Celliä sekä Cell Junioreita ja Majin Buuta vastaan, mutta he ovat liian voimakkaita hänelle.
Tienshinshanin käyttämiä hyökkäys- tai puolustautumistekniikoita ovat dodonpa, kikoho, lentopallotekniikka, nelikouratekniikka, neloisisku ja kamehameha.


title: Cube 2

text: Cube 2 (, televisioesityksessä suomeksi myös "Cube 2 – hyperkuutio") on vuonna 2002 ensi-iltansa saanut kanadalainen tieteis- ja kauhuelokuva, joka on jatko-osa vuonna 1997 julkaistulle "Kuutiolle". "Cube 2:lla" oli edeltäjäänsä suurempi budjetti ja uusi ohjaaja, Andrzej Sekuła.


title: Dušanben kansainvälinen lentoasema

text: Dušanben kansainvälinen lentoasema (IATA: DYU, ICAO: UTDD) on lentoasema Tadžikistanin pääkaupungissa Dušanbessa. Lentoasemalta operoidaan lentoja paitsi useisiin muihin Aasian kohteisiin, myös Istanbuliin ja Euroopan-puoleiselle Venäjälle.


title: Dušanben kansainvälinen lentoasema

text: Lentoasema toimii Tajik Airin solmukohtana.


title: Dušanben kansainvälinen lentoasema

text: Dušanben kansainvälinen lentoasema valmistui alun perin vuonna 1964. Lentoasemaa on myöhemmin laajennettu ja turvallisuutta on pyritty parantamaan, jotta lentoasema pystyisi käsittelemään "länsimaalaisia koneita", kuten Airbusin ja Boeingin valmistamia.


title: Terassilla tarkenee

text: Terassilla tarkenee on vuonna 2008 julkaistu Viivi ja Wagner -albumi. Se on albumeista 11. ja siinä on 48 sivua. Takakannessa on Juban maalaus "Taksijonossa". Stripit ovat pääosin vuodelta 2007. Etukannen väri on violetti.


title: Kristinn Björnsson

text: Kristinn Björnsson (s. 26. toukokuuta 1972 Ólafsfjörður) on entinen islantilainen alppihiihtäjä, joka oli parhaimmillaan pujottelussa.


title: Kristinn Björnsson

text: Kristinn sijoittui pujottelun maailmancupin osakilpailuissa kaudella 1997–1998 toiseksi Park Cityssä ja Veysonnaz'ssa. Pujottelucupin kokonaispisteissä hän oli tuolloin viidestoista. Kaudella 1999–2000 Kristinn sijoittui neljänneksi Kranjska Goran ja yhdeksänneksi Vailin osakilpailuissa. Lisäksi hän voitti Euroopan cupin osakilpailun Donnersbachwaldissa tammikuussa 1998.


title: Kristinn Björnsson

text: Arvokilpailuissa Kristinn oli parhaimmillaan kahdeskymmenes Vailin 1999 MM-kilpailujen pujottelukilpailussa. Salt Lake Cityn olympialaisissa 2000 hän oli samassa lajissa 21:s.


title: Anjanette Kirkland

text: Anjanette Kirkland (s. 24. helmikuuta 1974 Pineville, Louisiana) on yhdysvaltalainen yleisurheilija, joka on erikoistunut pika-aitajuoksuun. Vuonna 2001 hän voitti MM-kultaa sekä sisäratojen- 60 metrin aitajuoksussa että ulkoratojen 100 metrin aitajuoksussa. Edmontonin MM-kilpailujen finaalissa hän juoksi ennätyksensä 12,42.


title: Karl Sigurbjörnsson

text: Karl Sigurbjörnsson (s. 5. helmikuuta 1947) on islantilainen pappi. Hän toimii saarivaltion piispana ja siten sen luterilaisen valtionkirkon johtajana. Hän astui virkaansa 1990-luvun lopulla Ólafur Skúlasonin seuraajana. Hänen isänsä Sigurbjörn Einarsson toimi piispana vuosina 1959–1981.


title: Sigurbjörn Einarsson

text: Sigurbjörn Einarsson (30. kesäkuuta 1911 – 28. elokuuta 2008) oli islantilainen pappi ja teologian tohtori. Hän toimi Islannin luterilaisena piispana vuosina 1959–1981. Nykyinen piispa Karl Sigurbjörnsson on hänen poikansa.


title: Noora Laukkanen

text: Noora Eveliina Laukkanen (s. 3. helmikuuta 1993 Helsinki) on suomalainen uimari.


title: Noora Laukkanen

text: Laukkanen edustaa espoolaista Cetus-uimaseuraa . Hän on voittanut useita aikuisten Suomen mestaruuksia. Helmikuun 2008 pitkän radan Suomen-mestaruuskilpailuissa hän voitti neljä mestaruutta, 100 ja 200 metrin rintauinnin sekä 200 ja 400 metrin sekauinnin. Vuonna 2009 hän voitti tammi-helmikuun lyhyen radan SM-kilpailuissa 50, 100 ja 200 metrin rintauinnin ja kesäkuun pitkän radan SM-kilpailuissa 100 ja 200 metrin rintauinnin.


title: Noora Laukkanen

text: Maaliskuussa 2007 Laukkanen voitti neljä mestaruutta nuorten pitkän radan SM-uinneissa, 100 ja 200 metrin rintauinnissa, 100 metrin perhosuinnissa ja 200 metrin sekauinnissa. Kesän 2007 nuorten lyhyen radan SM-uinneissa hän voitti kaksi hopeamitalia, 4 × 100 metrin sekauintiviestissä ja 200 metrin sekauinnissa, ja kolme kultamitalia, 100 ja 200 metrin rintauinnissa sekä 400 metrin sekauinnissa. Vuonna 2009 Laukkanen voitti nuorten lyhyen radan SM-kilpailuissa kolme mestaruutta, 100 ja 200 metrin rintauinnissa sekä 200 metrin sekauinnissa, ja yhden hopeamitalin, 4 × 100 metrin sekauintiviestissä.


title: Noora Laukkanen

text: Laukkanen edusti Suomea Pekingin olympialaisissa 200 metrin rintauinnissa Suomen kaikkien aikojen nuorimpana olympiaedustajana. Hän oli 13. elokuuta 2008 uitujen alkuerien 39. ajalla 2 minuuttia, 38,97 sekuntia ja karsiutui jatkosta. Aiemmin hän on edustanut Suomea Euroopan nuorten olympiafestivaaleilla 2007, joissa hän voitti hopeaa 200 metrin rintauinnissa, sekä kesän 2008 nuorten pitkän radan EM-kilpailuissa. Hän olisi alittanut myös vuoden 2007 nuorten EM-uintien kisarajat 200 metrin rinta- ja sekauinnissa, mutta oli 14-vuotiaana sääntöjen mukaan liian nuori osallistumaan nuorten arvokilpailuihin.


title: Noora Laukkanen

text: Laukkasella oli neljän vuoden ajan nimissään naisten 200 metrin rintauinnin Suomen ennätys pitkällä radalla (2:28,30, 10. heinäkuuta 2009 – 6. heinäkuuta 2013).


title: Noora Laukkanen

text: Laukkasen isä on entinen ammattilaisjääkiekkoilija Jari Laukkanen.


title: Renée Elise Goldsberry

text: Renée Elise Goldsberry (s. 2. tammikuuta 1971 San José, Kalifornia, Yhdysvallat) on yhdysvaltalainen näyttelijä, laulaja ja lauluntekijä, joka tuli tunnetuksi televisiosarjasta "One Life to Live".


title: Renée Elise Goldsberry

text: Goldsberry syntyi San Joséssa, Kaliforniassa ja kasvoi Houstonissa, Texasissa ja Detroitissa, Michiganissa. Näyttelijäksi hän opiskeli Carnegie Mellon -yliopistossa, josta Goldsberry sai teatteri tutkintonsa. Lisäksi hän opiskeli Etelä-Carolinan yliopistossa musiikkia ja sai tutkinnon jazzin laulamisesta. Näyttelijänä Goldsberry teki pitkään cameorooleja eri televisiosarjoihin ja toimi muun muassa televisiosarjassa Ally McBeal taustalaulajana. Vuonna 2003 hän nousi julkisuuteen televisiosarjan "One Life to Live" myötä, josta Goldsberry on saanut muun muassa kaksi Daytime Emmy -ehdokkuutta. Vuonna 2008 hän oli mukana pääosassa yhdessä Steven Seagalin ja Lance Henriksenin kanssa elokuvassa The Marker.


title: Driving range

text: Driving range (yleensä myös pelkkä "range") on yleensä golfkentän lähellä sijaitseva lyöntiharjoittelualue, jossa lyödään matolta tai nurmelta. Driving rangen pituus on Suomessa yleensä noin 150–300 metriä, mutta esimerkiksi Yhdysvalloissa ne saattavat olla huomattavasti pidempiä. Yksi Suomen suurimmista driving rangeista on Oulussa, Sankivaaran golfkentällä, ja sitä voidaan lyödä molemmista päistä. Se on 333 metriä pitkä ja sata metriä leveä.


title: Driving range

text: Driving rangeja on Suomessa lähes jokaisella golfklubilla, mutta esimerkiksi Kangasalla on pellolla sijaitseva driving range, joka ei liity yhteenkään golfkenttään. Driving ranget sijaitsevat yleensä tasaisella maalla, mutta esimerkiksi Vammalan Lakeside Golfin driving rangella lyödään ylämäkeen.


title: Driving range

text: Driving rangella on yleensä mittamerkkejä, ja joillain rangeilla jopa viheriöitä, joihin voi kohdistaa lyöntinsä. Suosituimmat mitat merkeille ovat 50, 100, 150, 200 ja 250 metriä.


title: Nezha Bidouane

text: Nezha Bidouane (s. 18. syyskuuta 1969 Rabat) on marokkolainen entinen yleisurheilija, joka oli erikoistunut 400 metrin aitajuoksuun. Hän kuului maailman huippuun 1990-luvun lopussa ja 2000-luvun alussa.


title: Nezha Bidouane

text: Bidouane voitti 400 metrin aitajuoksun maailmanmestaruuden 1997 Ateenassa ja 2001 Edmontonissa ja otti MM-hopeaa 1999 Sevillassa Afrikan ennätyksellä 52,90. Hän otti pronssia Ateenan olympialaisissa 2000.


title: Nezha Bidouane

text: Hänen aviomiehensä on marokkolainen entinen kestävyysjuoksija Abdelaziz Sahere.


title: Walla Walla

text: Walla Walla on kaupunki Washingtonin osavaltiossa Yhdysvalloissa. Se tunnetaan erityisesti sipuleistaan ja viinitiloistaan.


title: Walla Walla

text: Vuonna 2000 kaupungissa asui noin 30 000 asukasta. Kaupungin nimi Walla Walla on intiaaninimi ja merkitsee paikkaa, jossa on paljon vettä. Kaupungista on aiemmin käytetty nimeä Steptoeville eversti Steptoen mukaan.


title: Walla Walla

text: Kaupungin ensimmäiset asukkaat, Whitmanin lähetyssaarnaajapariskunta, saapui intiaanien metsästysseudulle 1836. Intiaanit surmasivat heidät 1847, ja seurauksena oli vasta vuonna 1855 päättynyt sota. Valkoihoiset saivat asettua seudulle vasta vuonna 1855 tehdyn sopimuksen jälkeen. Seuraavana vuonna eversti Edward Steptoe rakensi paikalle kasarmirakennuksen, Fort Walla Wallan, ja kaupunki nimettiin Steptoen mukaan Steptoevilleksi.


title: Blonde Redhead

text: Blonde Redhead on yhdysvaltalainen rock-trio, jonka muodostavat Kazu Makino sekä kaksoset Amedeo ja Simone Pace.


title: Fredrik Saarela

text: Fredrik Villiam Saarela (25. marraskuuta 1888 Alatornio – 5. heinäkuuta 1955) oli suomalainen jääkärikapteeni ja lääninhallituksen virkailija. Hänen vanhempansa olivat maanviljelijä Erkki August Saarela ja Brita Kristiina Amanda Räihä. Hänet vihittiin avioliittoon vuonna 1919 Hilda Lyydia Vuolon kanssa.


title: Fredrik Saarela

text: Saarela suoritti yksityisesti keskikoulukurssin Iin yhteiskoulussa vuonna 1930. Hän suoritti Taktiikan soveltamiskurssin vuosina 1925 ja 1927 ja komppanianpäälliköiden talvitoimintakurssin Sotkamossa ja kesätoimintajakson Suojeluskuntain päällystökoulussa vuonna 1933.


title: Fredrik Saarela

text: Tämä Alatorniolainen työmies liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 31. lokakuuta 1915 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Saarela osallistui Libaussa järjestetyille lääkintäkursseille.


title: Fredrik Saarela

text: Saarela saapui Suomeen jääkärien pääjoukon mukana Varavääpeliksi ylennettynä 25. helmikuuta 1918 ja sijoitettiin Suomen Valkoiseen armeijaan lääkintäaliupseeriksi ylennettynä 8. jääkäripataljoonaan, mistä hänet siirrettiin 6. huhtikuuta 1918 alkaen joukkueenjohtajaksi 6. Jääkärirykmentin 18. jääkäripataljoonan 1. komppaniaan ja otti osaa Suomen sisällissodan taisteluihin Ilveksessä, Hotakassa ja Muolaassa sekä etenemiseen Viipurin - Pietarin radalle.


title: Fredrik Saarela

text: Saarela palveli sisällissodan jälkeen 3. komppanian nuorempana upseerina edellämainitusta joukko-osastosta muodostetussa Jääkäripataljoona n:o 6:ssa, jolla myöhemmin on ollut nimet Jääkäripataljoona n:o 3, Kajaanin sissipataljoona ja Pohjanmaan jääkäripataljoona. Armeijasta hän erosi 24. syyskuuta 1919 ja siirtyi suojeluskuntajärjestön palvelukseen ja toimi paikallispäällikkönä Sievillä 1. helmikuuta - 31. maaliskuuta 1920 välisen ajan ja Karttulassa 1. huhtikuuta 1920 - 1. helmikuuta 1922 välisen ajan sekä Leppävirralla 1. helmikuuta 1922 - 1. tammikuuta 1925 välisen ajan. Hänet määrättiin 1. helmikuuta 1925 Kuopion suojeluskuntapiirin 3. alueen ja 1. huhtikuuta 1932 Pohjolan suojeluskuntapiirin 5. alueen päälliköksi, missä tehtävässä hän palveli vuoteen 1938 saakka, jolloin erosi vakinaisesta palveluksesta.


title: Fredrik Saarela

text: Saarela osallistui talvisotaan pataljoonan komentajana Jalkaväkirykmentti 40:ssä ja osallistui taisteluihin Savukoskella, Joutsijärvellä, Märkäjärvellä ja Viipurin lahdella. Jatkosotaan hän osallistui Hanhikosken varuskunnan päällikkönä, mistä hänet siirrettiin myöhemmin Rovaniemen varuskunnan komendantiksi ja osallistui vuonna 1944 Pohjois-Suomen evakuointijärjestelyihin.


title: Fredrik Saarela

text: Saarela toimi sotien jälkeen Lapin lääninhallituksen hintaosaston virkailijana vuoteen 1955 saakka. Hän oli myös sodan jälkeen syytettynä ns. asekätkentäjutussa.


title: Fredrik Saarela

text: Saarela toimi Vapaussodan Rintamamiesliiton alueasiamiehenä ja liittohallituksen jäsenenä vuosina 1939 – 1944.


title: Your Hit Parade

text: Your Hit Parade on yhdysvaltalainen vuodesta 1935 vuoteen 1959 esitetty radion musiikkiohjelma. Ohjelmaa esitettiin samanaikaisesti myös televisiossa 1950–1959. Sarjan sponsorina toimi Lucky Strike.


title: Your Hit Parade

text: "Your Hit Paraden" ohjelmisto koostui kunkin hetken suosituimmista kappaleista, joista ohjelman laulajakaarti esitti oman cover-versionsa. Se oli ensimmäisiä musiikkiohjelmia, jotka perustuivat nykyään paljon käytettyyn listaformaattiin. Suosituimmat kappaleet kerrottiin valittavan nuottimyynnin ja jukebox-soiton perusteella, mutta todellisuudessa valintaperusteet olivat paljon satunnaisemmat ja ne perustuivat keskusteluihin tiskijukkien, orkesterinjohtajien ja levykauppojen myyjien kanssa.


title: Your Hit Parade

text: Tunnetuin ohjelman vakioartisteista oli vuosina 1943–1945 ja 1947–1949 esiintynyt Frank Sinatra. Ohjelma teki jo entuudestaan kuuluisasta Sinatrasta supertähden ja esiintymispaikan yleisön ikäraja jouduttiin nostamaan 21 vuoteen radiokuuntelijoiden ärsyynnyttyä teinityttöjen kirkumiseen.


title: Your Hit Parade

text: Muita ohjelmassa esiintyneitä artisteja olivat muun muassa Bea Wain, Buddy Clark, Ginny Sims, Dinah Shore, Martha Tilton, Dick Haymes, Johnny Mercer, Eileen Wilson, Barry Wood, Georgia Gibbs, Laddy Ross, Doris Day ja Andy Russell.


title: Your Hit Parade

text: "Your Hit Parade" pääsi Radio Hall of Fameen vuonna 1995.


title: Yli-Kitka

text: Yli-Kitka on järvi Koutajoen vesistössä. Se muodostaa yhdessä lähes samassa tasossa olevan Ala-Kitkan kanssa suuremman Kitkajärven. Järvi sijaitsee Posion ja Kuusamon kunnissa Lapin ja Pohjois-Pohjanmaan rajalla. Järven pinta-ala on 237,31 km², ja korkeustaso 240,4 metriä merenpinnan yläpuolella. Yli-Kitka laskee koillisessa Kilkilösalmen kautta Ala-Kitkaan, ja sieltä lopulta Kitkanjokeen.


title: Yli-Kitka

text: Yli-Kitka on rantaviivaltaan varsin mutkikas. Rantaviivan pituus on 623 km. Mourusalmi jakaa järven kahteen suurempaan altaaseen. Suurimmat selät ovat Luonselkä, Turjanselkä ja Konttiselkä järven eteläosassa sekä Vasikkaselkä, Isoselkä ja Tolvanselkä järven pohjoisosassa. Suuria järveen pistäviä niemiä ovat Hyväniemi, Tolvanniemi ja Halkaisija.


title: Yli-Kitka

text: Yli-Kitkassa on 372 saarta, joista suurin on Porosaari Luonselän ja Konttiselän välissä. Muita mainittavia saaria ovat Neitisaari, Haahtisaari, Lohisaari ja Kumpusaari järven eteläosissa sekä Lososaari, Petäjäsaari ja Miehinkisaari järven pohjoisosissa. Eniten saaria on aivan järven koillisosissa Kuusamon puolella. Järven keskisyvyys on 6,59 m. Suurin syvyys, 41,2 m, on mitattu Vasikkaselällä Posion puolella. Yli 10 metrin syvyyksiä on Vasikkaselän lisäksi erityisesti Luonselällä ja Turjanselällä.


title: Yli-Kitka

text: Yli-Kitkan vedenlaatu on hyvä. Järven vedessä on lievä humusleima. Rehevyystasoltaan järvi on lievästi rehevä.


title: Yli-Kitka

text: Yli-Kitkaan laskevista vesistöistä suurimmat ovat Soudunjärven kautta järveen laskeva Posionjärvi sekä Kuusamon puolella Naatikkalahteen laskeva Naatikkajoki. Muita järveen laskevia vesistöjä ovat Autioselkään laskeva Raistakanjoki, Turjanselkään laskeva Jalajoki, Konttiselkään laskevat Vasarajoki ja Lohijoki, Peräselkään laskeva Särkijoki, Vasikkaselkään laskevat Kirintöjoki ja Suonnanjoki, Tolvanlahteen laskeva Tolvanjoki, Isoselkään laskeva Riisijoki, Tolvanselkään laskevat Suovajoki ja Kotijoki sekä järven koillisosaan laskevat Noiviojoki, Kesäjoki, Elijoki, Ristijoki ja Kantojoki.


title: Yli-Kitka

text: Järvi sijaitsee Koutajoen vesistössä (vesistöaluetunnus 73) Kitkajärven alueella (73.02), jonka Yli-Kitkan alueeseen (73.025) järvi kuuluu. Järven vedenpinnan korkeus on 240,4 metriä mpy.


title: The Rolling Stones No. 2

text: The Rolling Stones No. 2 on The Rolling Stonesin järjestyksessään toinen Britanniassa julkaistu albumi, joka ilmestyi tammikuussa 1965. Sen tarkoitus oli seurata yhtyeen "debyyttialbumin" suurta suosiota. Kuten edellinen albumi, myös "The Rolling Stones No. 2" koostuu pääosin rhythm and blues -tyylisistä lainakappaleista ja sisältää vain kolme Mick Jaggerin ja Keith Richardsin kirjoittamaa kappaletta.


title: The Rolling Stones No. 2

text: Albumin kannen valokuva on sama kuin edellisvuonna Yhdysvalloissa julkaistussa albumissa "12 X 5". Seuraava Yhdysvalloissa julkaistu albumi, "The Rolling Stones, Now!" sisälsi paljon samoja kappaleita kuin "The Rolling Stones No. 2".


title: The Rolling Stones No. 2

text: "The Rolling Stones No. 2" nousi brittilistan ykköseksi kymmenen viikon ajaksi tammikuussa 1965. Myös ainakin Saksan liittotasavallassa albumi nousi listan kärkeen saman vuoden kesällä.


title: The Rolling Stones No. 2

text: A-puoli


title: The Rolling Stones No. 2

text: B-puoli


title: Vladimir Jurzinov nuorempi

text: Vladimir Vladimirovitš Jurzinov (, s. 26. maaliskuuta 1965 Moskova, Venäjän SFNT, Neuvostoliitto) on venäläinen jääkiekkovalmentaja. Hänen saman niminen isänsä on myös jääkiekkovalmentaja ja entinen pelaaja. Kaudella 2016–17, Jurzinov toimii Red Star Kunlunin päävalmentajana monikansallisessa KHL-liigassa.


title: Vladimir Jurzinov nuorempi

text: Nuorena Jurzinov pelasi puolustajana Riian Dynamossa ja voitti A-junioreiden neuvostoliitonmestaruushopeaa vuonna 1984.


title: Vladimir Jurzinov nuorempi

text: Jurzinov aloitti valmentajauransa Suomessa Turussa TPS:n A-nuorten valmentajana kaudella 1993–94 hänen isänsä valmentaessa seuran edustusjoukkuetta. TPS voitti tuolla kaudella nuorten SM-hopeaa. Seuraavalla kaudella hän valmensi TPS:n silloista farmiseuraa Kiekko-67:ää ja siirtyi sitten, kaudeksi 1995–96, Tampereen Ilveksen päävalmentajaksi.


title: Vladimir Jurzinov nuorempi

text: Jurzinov valmensi Ilveksen SM-liigan loppuotteluun vuonna 1998. Kaikkiaan hän valmensi Ilvestä kahta ottelua vaille täydet neljä kautta; hänet erotettiin kesken HPK:ta vastaan käydyn puolivälieräsarjan keväällä 1999.


title: Vladimir Jurzinov nuorempi

text: Seuraavalle kaudelle Jurzinov siirtyi Porin Ässien valmentajaksi. Kausi sujui heikosti: Ässät oli liigassa 11. eli toiseksi viimeinen, ja Jurzinovin erotettiin kauden jälkeen. Hän kuitenkin palasi takaisin Ässiin jo kesken seuraavan kauden, kun Ismo Läntinen epäonnistui valmentajana täydellisesti ja erotettiin syyskuussa 2000. Jurzinov aloitti Porissa myös seuraavan kauden, mutta sai itse puolestaan lähteä lokakuussa 2001.


title: Vladimir Jurzinov nuorempi

text: Kaudella 2007–08, Jurzinov oli mukana Torpedo Nižni Novgorodin valmennustiimissä Venäjän Superliigassa.


title: Mutapaini

text:
Mutapaini on urheilulaji. Mutapainissa kilpailijat painivat kehässä, johon on lisätty bentoniittia. Kisan aikana on luonnollista, että kilpailijat sotkeentuvat.
Mutapainissa kilpailijat kierivät mudassa ja painivat.


title: Pillikkeet

text: Pillikkeet ("Galeopsis") ovat huulikukkaiskasveihin ("Lamiaceae") kuuluva suku. Ne ovat yksivuotisia, karvaisia ruohovartisia kasveja. Lehdet ovat enimmäkseen ruodillisia, lehtilapa on suippotyvinen. Kukan teriö on kaksihuulinen: ylähuuli kupera ja alahuuli kolmeliuskainen. Verhiö on säteittäinen ja viisiliuskainen. Verhiön liuskat ovat otakärkisiä.


title: Pillikkeet

text: Pillikkeitä on Aasiassa ja Euroopassa kymmenen lajia. Suomessa vakituisena kasvavia lajeja ovat kirjopillike ("Galeopsis speciosa"), karheapillike ("Galeopsis tetrahit"), peltopillike ("Galeopsis bifida") ja pehmytpillike ("Galeopsis ladanum"). Muualla Euroopassa tavattavia lajeja ovat lisäksi hietapillike ("Galeopsis segetum"), kaitapillike ("Galeopsis angustifolia") ja karvapillike ("Galeopsis pubescens").


title: Pillikkeet

text: Pillikkeet erottaa sen lähisukulaisesta peipeistä sulkasuonisten lehtien perusteella, peipeillä lehtilapa on verkkosuoninen. Sukujen kukkarakenteet poikkeavat myös toisistaan, sillä peippien teriön alahuulen sivuliuskat ovat pieniä, sulautuneet keskiliuskaan tai puuttuvat kokonaan.


title: Laakakorvasieni

text: Laakakorvasieni ("Discina ancilis" syn."Gyromitra perlata") on laakea korvasienilaji. Laji viihtyy puunkuorikkeessa ja istutetuissa kangasmetsissä keväisin huhtikuusta toukokuulle. Laakakorvasieni on hyvä ruokasieni, mutta täytyy virallisen ohjeen mukaan esikäsitellä.


title: Laakakorvasieni

text: Väriltään ruskea ja muodoltaan maljamainen. Vanhana maljamaisuus katoaa. Kelpaa syötäväksi sellaisenaan, mutta sientä ei pidä sekoittaa raakana tappavan myrkylliseen korvasieneen. Laakakorvasieni ei kuitenkaan ole aivomainen, kuten korvasieni. Laakakorvasieni kasvaa Etelä- ja Keski-Suomessa. Lakki 6-12 senttiä leveä. Malto ohutta, vaaleaa ja haurasta. Jalka vaaleahko, tukeva ja lyhyt.


title: Pohjanpiispanhiippa

text: Pohjanpiispanhiippa ("Gyromitra ambigua") on Lapissa kasvava piispanhiipan sukulaislaji. Piispanhiipasta sen kuitenkin erottaa ennen kaikkea violetista jalasta. Laji muistuttaa nimensä mukaisesti ruskeaa piispanhiippaa. Laji kasvaa myöhäissyksyisin syys-lokakuussa. Se muistuttaa jonkin verran myös korvasientä, mutta kasvuaika on puoli vuotta myöhemmin. Pohjanpiispanhiippa on joskus aiheuttanut keittämättömänä myrkytyksiä eli laji on lievästi myrkyllinen.


title: Männynleppärousku

text: Männynleppärousku ("Lactarius deliciosus") on rouskuihin kuuluva syötävä sieni.


title: Männynleppärousku

text: Männynleppärouskun lakki on suurimmillaan noin 15 senttiä leveä ja suppilomainen. Väriltään se on oranssinvärinen ja siinä on oransseja täplävöitä. Lakin reuna on nuorella sienellä sisäänpäin kääntynyt, mutta se oikenee sienen vanhetessa. Heltat ovat tiheässä ja myös oransseja. Heltat ja malto vihertyvät rikkoutuessaan. Täplikäs jalka on melko paksu ja ontto.


title: Männynleppärousku

text: Maitiaisnesteen vahvan värin vuoksi männynleppärouskua ei ole helppo sekoittaa muihin lajeihin, vaikka lakin väri yksilöiden välillä vaihtelee paljon. Sen lähilaji kuusenleppärousku ("Lactarius deterrimus") on kuitenkin hyvin samankaltainen ja männynleppärouskua yleisempi. Männynleppärouskun maitiaisneste on kuitenkin aluksi porkkananpunaista ja kuivuessaan vihertyvää, kuusenleppärouskun maitiaisneste taas on aluksi porkkananpunaista, sitten viinipunaista ja lopuksi vihreää. Kuusenleppärouskun jalassa ei myöskään ole oransseja täpliä ja sen jalka on pidempi ja ohuempi.


title: Männynleppärousku

text: Männynleppärousku kasvaa syksyisin paikoittain mäntymetsissä, usein kalkkipitoisella maalla. Sieni on harvoin yleinen.


title: Männynleppärousku

text: Männynleppärousku on hyvä ruokasieni, mutta varsinkin alkusyksyisin usein täynnä sienisääskien toukkia. Sienen voi valmistaa suoraan ruuaksi, eikä sitä tule ryöpätä. Sieni ei myöskään sovellu pitkään keitettäväksi vaan on parhaimmillaan nopeasti pannulla voissa pyöräytettynä.


title: Männynleppärousku

text: Sana leppärousku on muinaissuomalainen eikä tarkoita sitä, että leppärouskut eläisivät symbioosissa lepän kanssa, vaan sana "leppä" tarkoittaa verta, jolloin kyse on verirouskusta. Männynleppärousku on männyn juurisieni.


title: Nurmirousku

text: Nurmirousku ("Lactarius flexuosus") on nimensä mukaisesti erityisesti nurmikoilla tiiviinä tuppaina kasvava harmahtavan vaaleanpunertava rouskulaji. Nurmirousku kelpaa ryöpättynä syötäväksi, mutta on kirpeän makuinen eikä näin mikään herkullinen ruokasieni.


title: Nurmirousku

text: Nurmirouskun 5–15 cm leveä lakki on violetin tai ruskehtavan harmaa, ja siinä on usein selviä tummempia vyöhykkeitä tai laikkuja. Lakki on pinnaltaan kuiva, usein epäsäännöllisen muotoinen ja mutkalaitainen sekä aluksi kupera, myöhemmin laakeneva ja tyypillisesti keskeltä hieman kuopalla. Nurmirouskujen lakit ovat useinkin kasvaneet kiinni toisiinsa. Heltat ovat tasatyviset, paksut, hyvin harvassa ja kellertävän valkeat. Maitiaisneste on pysyvästi valkoista ja erittäin kirpeää. Jalka on lyhyt (3–5 cm), paksu (1–3 cm), vaalean violetinharmaa, kova, täyteinen ja tyveen suippeneva. Malto on vaaleaa ja esimerkiksi jalkaa puristamalla sen voi huomata olevan varsin kovaa. Tuoksu on heikon hapokas, maku on tuoreena polttavan kirpeä.


title: Nurmirousku

text: Nurmirouskun lähin sukulainen on rusonurmirousku ("Lactarius roseozonatus"), josta sen erottaa vain mikroskoopilla. Nurmirouskua erehdytään joskus luulemaan ruokasienenä huomattavasti arvokkaammaksi haaparouskuksi. Haaparouskun jalka on pitempi ja ontto, heltat ovat tiheämmässä, malto on pehmeämpää ja lakki on tahmea tai limainen. Nurmirousku on helppo erottaa lievästi myrkyllisestä lakritsirouskusta, sillä lakritsirouskun maitiaisneste on vesikirkasta ja sen tuoksu on lakritsimainen.


title: Nurmirousku

text: Nurmirousku kasvaa heinä-syyskuussa nurmikoilla, puistoissa, metsäniityillä, metsäteillä, lehdoissa ja sekametsissäkin. Nurmirousku on koivun ja mahdollisesti myös männyn mykorritsasieni. Se on yleinen Etelä-Suomessa, mutta harvinaistuu pohjoista myöten. Pohjoisin löytö on tehty Kolarin korkeudelta.


title: Nurmirousku

text: Nurmirousku kelpaa syötäväksi noin kymmenen minuutin ryöppäyksen jälkeen. Se on kuitenkin pitkänkin ryöppäyksen jälkeen melko kirpeä, joten se on ruokasienenä sangen vähäarvoinen. Nurmirousku sopii suolattuna sekasieneksi vaikkapa muiden rouskujen kanssa.


title: Kastanjatatti

text: Kastanjatatti ("Gyroporus castaneus") on harvinaisena Suomessa esiintyvä tammien ja kastanjoiden seuralaisena kasvava tattilaji. Lakki on ruosteenvärinen, pillistö vaalea. Jalka muistuttaa väriltään lakkia. Sieni maistuu hyvältä ja on kelvollinen ruokasieni. Suomessa laji on erittäin uhanalainen (EN). Sitä on löydetty Ahvenanmaalta, Varsinais-Suomesta ja vuonna 2011 Helsingistä sekä Espoosta.


title: Lepäntatti

text: Lepäntatti ("Gyrodon lividus") on koko maassa on kellertävä, joskus rusehtava Suomessa kasvava tattilaji. Jalka ja pillistö ovat myös kellertäviä. Laji kasvaa Keski-Suomeen saakka harvinaisena jo kesällä. Se viihtyy leppäpuiden seurassa.


title: Suomutatti

text: Suomutatti ("Strobilomyces strobilaceus") on Suomessa erittäin harvinainen harmaan- tai ruskeanmusta suomuinen tattilaji. Laji viihtyy kalkkimailla ja pyökin seuralaisena. Sitä on joskus tavattu Etelä-Suomen lehtometsissä. Sienen jalka ja pillistö ovat harmaita.


title: Eva Lehtonen

text: Eva Jolanda Irene Lehtonen (s. 6. kesäkuuta 1991 Helsinki) on suomalainen kilpauimari. Lehtonen on erikoistunut pitkiin matkoihin ja hän on viiden matkan Suomen ennätyksen haltija. Hän asuu Rochesterissa Michiganin osavaltiossa Yhdysvalloissa ja hän edustaa yhdysvaltalaista Oakland Live Y’ers -seuraa. Hänen valmentajansa on Dan Hafner. Yhdysvalloissa Lehtonen opiskelee lääketiedettä.


title: Eva Lehtonen

text: Lehtonen osallistui Pekingin olympialaisiin 2008 vapaauinnin 400 metrillä ja 800 metrillä. Hän alitti tulosrajat College Stationissa Teksasin osavaltiossa pidetyssä näyttökilpailussa toukokuussa.


title: Eva Lehtonen

text: Eva Lehtonen on kolmen matkan Suomen ennätyksen haltija 50 metrin radalla.


title: Pähkinäntatti

text: Pähkinäntatti ("Leccinum griseum") on tammien ja pyökkien seuralaisena viihtyvä tattilaji, joka on Turun alueella yleinen. Sen tunnistaa risaisesta ja mustasta lakista ja aluksi vaaleasta, mutta iän mukana tummuvista jalasta ja pillistöstä. Tatti kelpaa syötäväksi nuorena kun se on kiinteä, mutta ei vanhana sillä se on erittäin pehmeä ja erittäin toukkainen.


title: Estadio 15 de Abril

text: Estadio 15 de Abril on monikäyttöinen stadion Santa Fessä Argentiinassa. Stadion avattiin vuonna 1943. Nykyään sitä käytetään enimmäkseen jalkapallossa Unión de Santa Fen kotikenttänä. Stadionille mahtuu 22 852 ihmistä.


title: Ruskopunikkitatti

text: Ruskopunikkitatti ("Leccinum duriusculum") on kanelin- tai harmaanruskea punikkitattilaji, joka kasvaa haavan seuralaisena koko Suomessa. Tatilla on valkoinen jalka, jossa on mustia "tupsuja". Lähisukulaisia ovat männynpunikkitatti ja koivunpunikkitatti. Pillistö on vaalea. Sieni on muiden punikkitattien veroinen ruokasieni. Sitäkään ei kuitenkaan tule syödä raakana, sillä eräät punikkitatit aiheuttavat kypsentämättöminä pahoinvointia.


title: Harmotatti

text: Harmotatti ("Suillus viscidus", syn. "S. aeruginascens" ja "S. laricinus") on limainen, oliviinvärinen tai harmaalakkinen tatti. Pillistö on harmaa tai oliivinvärinen ja jalka on harmaanruskea. Tatin jalassa on rengas. Harmotatti viihtyy lehtikuusen seurana kalkkimailla. Sitä on harvinaisena Etelä- ja Keski-Suomessa.


title: Harmotatti

text: Harmotatti ("Suillus aeruginascens") muistuttaa turjantattia ja lehtikuusentattia, mutta on väriltään harmaasävyinen.


title: The Oxford Companion to Chess

text: The Oxford Companion to Chess on David Hooperin ja Kenneth Whyldin kirjoittama shakkiaiheinen tietosanakirja. Kirjan vuonna 1992 julkaistu toinen painos sisältää yli 2 500 hakusanaa. Näihin kuuluu sääntöjä, shakkitermejä, strategiaa, taktiikkaa ja yli 500 lyhyttä shakinpelaajan elämäkertaa sekä yli 700 nimettyä avausta ja muunnelmaa. Kirja käsittelee myös eri shakkivariantteja ja satushakkia.


title: The Oxford Companion to Chess

text: Kirja on osa "Oxford Companions" -sarjaa.


title: The Oxford Companion to Chess

text: Ensimmäinen versio julkaistiin vuonna 1984. Kolmen vuoden päästä julkaistiin uusi painos korjauksineen taskukirjana. Viimeisin painos julkaistiin vuonna 1992.


title: Arnar Stadium

text: Arnar Stadium on monikäyttöinen stadion Ijevanissa Armeniassa. Nykyään sitä käytetään enimmäkseen jalkapallossa. Stadionille mahtuu 3 000 ihmistä.


title: Arnar Stadium

text: Arnar Stadium on Ijevanin ainoa stadion, ja sillä on vain istumapaikkoja.


title: M/S Pride of Rotterdam

text: M/S Pride of Rotterdam on P&O Ferriesin autolautta. Alus oli aikanaan maailman suurin autolautta, kunnes M/S Color Fantasy ohitti sen. Alus liikennöi Rotterdam–Hull-reittiä.


title: M/S Pride of Rotterdam

text: Aluksen pituus on 215,05 m, leveys 31,88 m ja syväys 6,05 m. M/S Silja Europa on Pride of Rotterdamin edeltäjä. Alukseen mahtuu noin 1 360 matkustajaa. Pride of Rotterdamin kustannukset olivat 14 300 000 £, vuonna 2001. M/S Pride of Rotterdam on esiintynyt monissa laivoihin suuntautuvissa tietokone-peleissä, mm. Ship Simulator pelisarjan 2008 ja Extremes -osissa. Pride Of Rotterdam on seilannut vain P&O Ferries -laivayhtiössä, eikä laivaa ole uudistettu rakennuksen jälkeen.


Forssan ammatillinen aikuiskoulutuskeskus eli Faktia on vuonna 1971 perustettu oppilaitos, joka tarjoaa tutkintoja yli 50 ammatilliseen perus-, ammatti- ja erikoisammattitutkintoon. Vuosittain noin 4000 aikuista opiskelee Faktian toimipisteissä Forssassa, Turussa, Salossa, Loimaalla ja Espoossa. Henkilöstöä Faktiassa on noin 80 ja sen liikevaihto noin 9 miljoonaa euroa.


title: Forssan ammatillinen aikuiskoulutuskeskus

text: Näytöin suoritettavat ammatilliset perus-, ammatti- ja erikoisammattitutkinnot ovat keskeinen osa Faktian palvelutarjontaa, samoin erilaiset pätevöitymiskoulutukset.


title: Islannin kansalliskirkko

text: Islannin kansalliskirkko () on Islannissa toimiva luterilainen kirkko. Se on Luterilaisen maailmanliiton, Porvoon kirkkoyhteisön ja Kirkkojen maailmanneuvoston jäsen.


title: Islannin kansalliskirkko

text: Islannin kansalliskirkon pää on Islannin piispa, jona vuodesta 2012 lähtien on toiminut Agnes M. Sigurðardóttir. Kansalliskirkkoon kuuluu 69,9 % Islannin väestöstä tammikuun ensimmäisenä päivänä (2017) eli 236 481 Islannin asukasta.


title: Islannin kansalliskirkko

text: Uskonnonvapaus turvattiin Islannissa jo vuoden 1874 perustuslaissa, mutta luterilaisella kirkolla on kansalliskirkkona valtion takaama erityisasema. Vaikka kirkollisia palveluita, kuten kirkkohäitä, käytetään runsaasti, käy aikuisista kirkossa vähintään kerran kuukaudessa vain 10 %. Kirkon asioista päättävä elin on Kirkjuþing.


title: Korfu (kaupunki)

text: Korfu () on Kreikan kaupunki sekä samanniminen Korfun kunnan kunnallisyksikkö (Δημοτική Ενότητα Κερκυραίων, "Dimotikí Enótita Kerkyraíon") ja entinen itsenäinen kunta. Se sijaitsee Korfun saarella, Korfun alueyksikössä Jooniansaarten alueella. Koko kunnallisyksikön väkiluku on 39 674 ja varsinaisen Korfun kaupungin väkiluku 24 838 (vuonna 2011). Kaupunki on Korfun saaren pääkaupunki, Korfun kunnan kuntakeskus sekä Jooniansaarten alueen pääkaupunki.


title: Korfu (kaupunki)

text: Korfun vanha kaupunki kuuluu Unescon maailmanperintöluetteloon. Kaupungin muihin nähtävyyksiin kuuluvat muun muassa Korfun arkeologinen museo sekä Pyhän Mikaelin ja Pyhän Yrjön palatsi. Korfun kaupungin kunnallisyksikkö käsittää alueen saaren itärannikolla. Siihen kuuluvat myös muun muassa pienet saaret Lazaréto, Pontikonísi ja Vído eli Ptychía. Korfun kansainvälinen lentoasema sijaitsee noin kolme kilometriä kaupungista etelään.


title: Korfu (kaupunki)

text: Korfu oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Korfun kunnaksi yhdessä Ágios Geórgioksen, Achílleion, Ereikoússan, Esperíeen, Faíakeen, Kassopaían, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa.


title: Korfu (kaupunki)

text: Korfun saaren ensimmäisiä kreikkalaisia asuttajia olivat eretrialaiset noin 775–750 eaa. Vuonna 734 eaa. korinttilaiset perustivat nykyisen kaupungin eteläpuolelle Palaiópolin alueelle Korkyran eli Kerkyran siirtokunnan. Siitä tuli merkittävä kaupunkivaltio ("polis") ja tärkeä kauppa-asema matkalla Sisiliaan. Korkyra perusti omia siirtokuntia Illyriaan ja Epeirokseen.


title: Korfu (kaupunki)

text: Rooman valtakuntaan Korfun saari liitettiin vuonna 229 eaa. ja siitä tuli Rooman lähtöasema idän valloitukselle. Korfu jäi valtakunnan jaossa 330-luvulla Itä-Roomaan, mitä seurasi pitkä epävakaa jakso, jonka aikana Korfu vaihtoi usein omistajaa. Kaupungin sijainti muuttui, kun ensimmäinen kaupunki hylättiin ja siirryttiin kahden huipun reunustamalla niemimaalle, jossa vanha linnoitus sijaitsee nykyään.


title: Korfu (kaupunki)

text: Keskiajalla pieni kaupunki kasvoi kahden linnoitetun kukkulan – bysanttilaisen "Castel da Maren" ja napolilaisen "Castel di Terran" – ja kaupunginmuurin turvassa. Venetsian tasavalta otti Korfun hallintaansa Napolilta tämän sekasortoisen tilan ansiosta vuonna 1386. Korfu oli Venetsialla noin neljä vuosisataa ja tuona aikana kaupunkia kehitettiin jatkuvasti, mikä kertoi Korfun taloudellisen ja strategisen merkityksen Venetsialle. Vuonna 1537 turkkilaiset piirittivät kaupunkia ja polttivat sen esikaupunkialueita. Tämän jälkeen Korfun linnoituksia vahvistettiin arkkitehti Michele Sanmichelin suunnitelmien mukaan.


title: Korfu (kaupunki)

text: Campo Formion rauhassa vuonna 1797 Korfu siirtyi Venetsialta Ranskalle, joka kuitenkin vetäytyi saarelta jo kaksi vuotta myöhemmin. Vuonna 1799 venäläis-turkkilainen liitouma perusti Jooniansaarille tasavallan, jonka pääkaupunki Korfu oli, ja vuonna 1807 saari siirtyi takaisin Ranskalle. Vuonna 1814 Korfusta tuli Brittiläisen protektoraatin Jooniansaarten yhdysvaltojen pääkaupunki. Seuraavan 50 vuoden ajan Korfu menetti strategista merkitystään. Brittihallinto keskittyi enemmän julkiseen rakentamiseen ja osia linnoituksista purettiin asutusalueiden tieltä.


title: Korfu (kaupunki)

text: Jooniansaaret liitettiin vuonna 1864 Kreikan kuningaskuntaan. Tämän jälkeen Korfun linnoitukset purettiin aseista. Saaresta muodostui eurooppalaisen ylimystön suosima lomakohde. Toisessa maailmansodassa vanhan kaupunki kärsi pahoin vuoden 1943 pommituksissa. Korfun uusi kaupunki on laajentunut selvästi 1900-luvun lopussa, kun turismi on ollut koko ajan kasvussa.


title: Korfu (kaupunki)

text: Korfun kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Curie (yksikkö)

text: Curie (tunnus Ci) on radioaktiivisessa lähteessä tapahtuvien hajoamisten lukumäärää eli aktiivisuutta kuvaava yksikkö. Curien käyttö on vähentynyt vuoden 1975 jälkeen kun SI-järjestelmän mukainen yksikkö becquerel otettiin käyttöön. Curien käyttöä ehdotti ensimmäisenä Marie Curie vuonna 1910 julkaisemassaan "A Treatise on Radioactivity" -oppikirjassa. Täysin selvää ei ole nimettiinkö yksikkö Marien vaiko hänen aviomiehensä Pierre Curien mukaan. Mahdollisesti molempien. Hän johti yksikön siten, että yksi curie vastaa yhdessä grammassa radium-226-isotoopissa tapahtuvien hajoamisien lukumäärää (radium-226-isotoopin puoliintumisajan ollessa 1580 vuotta). Toisin sanoen yksi curie vastaa 3,7·10 hajoamista yhdessä sekunnissa (1 Ci = 3,7·10 Bq).


title: Domingo Tejera

text: Domingo Tejera (22. heinäkuuta 1899 – 30. kesäkuuta 1969) oli uruguaylainen jalkapalloilija. Hän oli voittamassa vuonna 1928 Amsterdamista maalleen olympiakultaa. Kaksi vuotta myöhemmin hän oli mukana voittamassa maailmanmestaruuden kaikkien aikojen ensimmäisessä MM-turnauksessa.


title: Domingo Tejera

text: Seuratasolla hän pelasi Montevideo Wanderersissa.


title: Asterix ja riidankylväjä

text: Asterix ja riidankylväjä () (eng. "Asterix and the Roman Agent") on 15. Ranskassa, ja 11. Suomessa julkaistu Asterix seikkailee -albumi. Se julkaistiin vuonna 1970 Ranskassa, ja vuonna 1971 Suomessa. Albumissa Julius Caesar lähettää riidankylväjänä tunnetun henkilön Tullius Intrigiuksen (ransk. Tullius Détritus, eng. Dedritus) gallialaisten kylään aikeenaan saada heidät murtumaan jatkuvien riitojen seurauksena. Aluksi suunnitelma onnistuu kunnes gallialaiset tajuavat virheensä ja sopivat riitansa.


title: Isis Gee

text: Isis Gee (s. 11. lokakuuta 1972 Seattle, Yhdysvallat, oikealta nimeltään Tamara Gołębiowska) on puolalaisamerikkalainen laulaja. Hän edusti Puolaa vuoden 2008 euroviisuissa kappaleella "For Life".


title: Fallout 2

text: Fallout 2 on Black Isle Studiosin kehittämä ja Interplay Entertainmentin vuonna julkaisema "Fallout"-tietokoneroolipelisarjan videopeli.


title: Fallout 2

text: Pelin tarina sijoittuu vuoteen 2241, 80 vuotta ensimmäisen ""-pelin jälkeen. Pelaajan hahmo on edellisen pelin päähahmon lapsenlapsi, jonka tehtävänä on pelastaa heimonsa nälkäkuolemalta ”Garden of Eden Creation Kit” -nimellä tunnetulla laitteella, joka pystyy muuttamaan aavikon viljelyskelpoiseksi maaksi.


title: Fallout 2

text: Ensimmäisen "Falloutin" lopussa Vault Dwellerinä tunnettu päähahmo matkusti kauas pohjoiseen ja asettui asumaan alkuasukasheimon keskuuteen Arroyo-nimiseen kylään, jossa hänen jälkeläisensä asuvat "Fallout 2":n alussa. Pelaajahahmo, jota kyläläiset kutsuvat nimellä Chosen One (valittu), lähetetään etsimään G.E.C.K.:ta (Garden of Eden Creation Kit).


title: Fallout 2

text:
"Fallout 2":n juonikulku vaihtelee paljon riippuen pelitavasta. Pääpiirteittäin pelaaja kuitenkin löytää paikka paikoin erittäinkin hienovaraisten vihjeiden kautta Vault 13:n (Mount Whitneyn alle rakennettu suuri maanalainen pommisuoja) ja onnistuu sieltä saamaan käsiinsä G.E.C.K.:n. Peli ei kuitenkaan lopu tähän, vaan pelaajan palatessa kyläänsä käy ilmi, että ennen hänen saapumistaan kylään on hyökännyt militarisoitu järjestö, joka kutsuu itseään Enclaveksi. Pelin tarkoitus muuttuukin nyt Enclaven tukikohdan löytämiseksi ja kylän asukkaiden pelastamiseksi. Pelaajan pelastettua kylän asukkaat pääjuoni virallisesti loppuu, vaikkakin peliä voi vielä jatkaa tämänkin jälkeen.
Peli alkaa hahmonluonnilla SPECIAL-järjestelmän avulla, jossa määritellään hahmon ominaisuudet, jotka ovat voima (engl. "strength"), aistit (engl. "perception"), kestävyys (engl. "endurance"), karisma (engl. "charisma"), älykkyys (engl. "intelligence"), ketteryys (engl. "agility") ja onni (engl. "luck"). Ominaisuudet vaikuttavat taitoihin, joita on 18 ja jotka ovat välillä 0–300. Joka kerta hahmon noustessa seuraavalle kokemustasolle hän saa taitojensa parantamiseen taitopisteitä (kaksi kertaa hänen älykkyytensä plus 5). Pelaaja voi merkitä (engl. "tag") kolme taitoa, jotka kasvavat kaksinkertaisella nopeudella.


title: Fallout 2

text: Hahmon karma vaikuttaa muiden hahmojen suhtautumiseen häneen kaikkialla, mutta maine (engl. "reputation") vain tietyissä kaupungeissa. Karma kasvaa tekemällä hyviä asioita ja tappamalla hirviöitä, maine kasvaa suorittamalla tehtäviä kaupungissa tai kylässä, jossa maineen haluaa kasvavan.


title: Fallout 2

text: Pelaaja voi saada NPC-hahmoja avukseen, jotka voivat myös nousta tasoja. Hahmojen maksimimäärä perustuu karismaan. Heillä on käytössään taitoja, kuten korjaaminen ja lääkintä.


title: Fallout 2

text: IGN-sivuston arvostelija Trent C. Ward kiitti tekijöitä siitä, että peli' ei lähdetty muuttamaan ”korjaamalla sellaista, mikä ei ollut rikki”. Hän piti myös pelimaailman laajuudesta ja tarinasta.


title: José Luis López Vázquez

text: José Luis López Vázquez (11. maaliskuuta 1922 – 2. marraskuuta 2009) oli espanjalainen näyttelijä.


title: José Luis López Vázquez

text: López Vázquez näytteli yli kahdessasadassa elokuvassa, muun muassa pääosia elokuvissa "El pisito" ja "Mi querida señorita". Hän näytteli myös teatterissa ja televisiossa. Hän esiintyi muun muassa sarjoissa "Los ladrones van a la oficina" ja "Serranon perhe", jossa hän esitti Fructuoso Martínez Lavinia (Fitin ja Chonin isää). Vuonna 2002 López Vázquez palkittiin elämäntyöstään Premio Nacional de Teatro -palkinnolla ja vuonna 2004 kunnia-Goya-palkinnolla ().


title: Maastojuoksun Suomen-mestaruuskilpailut

text: Maastojuoksun Suomen-mestaruuskilpailut (SM-maastot) on vuosittain järjestettävät yleisurheilun Suomen-mestaruuskilpailut maastojuoksussa. Suomen Urheiluliitto päättää kilpailujen järjestämisestä ja myöntää vuosittain järjestämisoikeuden seuroille tai seurayhtymille. Ainakin yhden järjestävän seuran tulee hakemis- tai myöntämishetkellä kuulua vähintään seuraluokittelun 1. luokkaan. Kilpailut järjestetään yksipäiväisenä kilpailuna touko- tai huhtikuussa.


title: Maastojuoksun Suomen-mestaruuskilpailut

text: Joka matkalla kilpaillaan sekä henkilökohtaisessa kilpailussa että joukkuekilpailussa, jossa lasketaan seuran kolmen parhaan juoksijan sijoitukset.


title: Maastojuoksun Suomen-mestaruuskilpailut

text: Maastojuoksun Suomen-mestaruuskilpailut on juostu vuosittain ainakin vuodesta 1913 (paitsi sotavuosina 1918 ja 1942). Vuosina 1954, 1962, 1963, 1965 ja 1966 juostiin kahdet kilpailut vuodessa, keväällä ja syksyllä. Syysmaastot on merkitty asteriskilla (*) luetteloon.


title: María Alfonsa Rosso

text: Maria Alfonsa Rosso on espanjalainen näyttelijä. Hän on muun muassa näytellyt "Serranon perhe" -televisiosarjassa Dona Adela Fernandezia, eli Lourditas Salgado nimisen hahmon äitinä.


title: Olkkolan kartano

text: Olkkolan kartano on Savitaipaleella sijaitseva kartano. Kartanon nykyinen päärakennus on vuodelta 1906. Rakennus on suojeltu rakennussuojelulailla.


title: Abdel Gadir Salim

text: Abdel Gadir Salim on sudanilainen muusikko. Hän on esiintynyt myös länsimaissa, ja hänen levytyksiään on julkaistu laajasti. Hän yhdistelee musiikissaan arabimaailman ja mustan Afrikan perintöjen vaikutteita.


title: Abdel Gadir Salim

text: Abdel Gadir Salim syntyi Dillingissä ja opiskeli musiikkia Khartumissa. Hänen kanssaan kuullaan usein All-Stars-taustayhtyettä, mutta toisinaan hän esiintyy yksinkin itseään ud-nimisellä luutulla säestäen. Hän on myös tehnyt yhteistyötä entisen lapsisotilaan, nykyisen muusikko Emmanuel Jalin kanssa.


title: Abdel Gadir Salim

text: Abdel Gadir Salim on muusikonuransa ohella työskennellyt koulun johdossa Tšadissa.


title: Sappilimaseitikki

text: Sappilimaseitikki ("Cortinarius causticus") on okranvärinen seitikkilaji. Seitikki viihtyy sekä lehti- että havumetsissä. Maku on mieto, jalka ja heltat okran- tai sitruunankeltaisia. Seitikki on Keski-Euroopassa yleinen, esiintymisiä Suomessa ei tunneta.


title: Emily Van Evera

text: Emily Van Evera on yhdysvaltalainen sopraano. Hän on saavuttanut mainetta erityisesti varhaisemman tuotannon, renessanssi- ja barokkimusiikin tulkitsijana.


title: Emily Van Evera

text: Minnesotassa syntynyt, myöhemmin Englantiin muuttanut Van Evera on konsertoinut ahkerasti niin Euroopassa kuin Pohjois-Amerikassakin.


title: Valjulimaseitikki

text: Valjulimaseitikki ("Cortinarius mucifluus") on limalakkinen, keltainen seitikkilaji. Heltat ovat ruskeat, ja muuttuvat myöhemmin ruosteenvärisiksi. Jalka on vaalea. Seitikki kasvaa karuissa mäntymetsissä sekä myös kuusen seurassa. Seitikki on melko yleinen koko maassa.


title: Monitoteutuvuus

text: Monitoteutuvuus ("moninainen toteutuvuus", "vaihteleva toteutuvuus") tarkoittaa mielenfilosofiassa ajatusta siitä, että samat henkiset tilat, tapahtumat tai ominaisuudet voivat toteutua erilaisten fysikaalisten tilojen, tapahtumien tai ominaisuuksien kautta mahdollisesti hyvinkin erilaisissa organismeissa tai fysikaalisissa rakenteissa. Ihmisten lisäksi mielenfilosofisessa kirjallisuudessa mainitaan usein esimerkkeinä muun muassa muut eläinlajit, biokemialtaan maan asujaimistosta poikkeavat ulkoavaruuden oliot sekä sähkömekaaniset järjestelmät, kuten tietokoneet.


title: Monitoteutuvuus

text:
Ajatus monitoteutuvuudesta on alun perin Hilary Putnamin 1960-luvulla kehittämä, ja suuntautui tuolloin vallalla ollutta tyyppi-identiteettiteoriaa vastaan. Jälkimmäisen mukaan henkiset tilat ovat suoraan tyyppi-identtisiä aivotilojen kanssa. Tämän seurauksena millään toisenkaltaisella olennolla, jolla on erilaiset aivot kuin meillä, ei voi olla samanlaisia henkisiä tiloja kuin meillä on. Putnamin lisäksi monitoteutuvuuteen perustuvia argumentteja on kehitellyt myös mm. Jerry Fodor.
Monitoteutuvuutta on kutsuttu 1900-luvun loppupuolen analyyttisen filosofian yhdeksi vaikutusvaltaisimmista argumenteista, muun muassa siksi, että tyyppi-identiteettiteorian on katsottu alkuperäisessä muodossaan kumoutuneen sen vuoksi. Tilalle Putnamin ja Fodorin monitoteutuvuusargumentit synnyttivät funktionalismina tunnetun teorian. Funktionalismin mukaan henkinen tila ei määrity sen mukaan, minkälainen fysikaalinen tila sen toteuttaa, vaan sen perusteella, minkälainen funktionaalinen eli toiminnallinen rooli sillä on siinä kognitiivisessa järjestelmässä, jonka osa se on.


title: Monitoteutuvuus

text: Tässä funktionalismi on tukeutunut juuri ajatukseen monitoteutuvuudesta. Funktionalismi on tarpeeksi abstraktilla tasolla, jotta se mahdollistaa monitoteutuvuuden. Näin funktionalismin voi nähdä vapauttaneen fysikalistisen mielenfilosofian tyyppi-identiteettiteoriaan liittyvästä ”lajišovinismista”. Tämän vuoksi se on ollut vetoava argumentti niille, jotka ovat halunneet omaksua fysikalismin ilman, että henkiset tilat tulisi rajoittaa pelkästään ihmisiin tai niihin eläinlajeihin, joilla on kaltaisemme aivot.


title: Monitoteutuvuus

text: Myöhemmin myös funktionalismia itseään on kritisoitu monitoteutuvuuteen perustuen ja se on menettänyt suosiotaan. Joka tapauksessa anglo-amerikkalaisessa mielenfilosofiassa vallalla on antireduktionistinen ajattelu, joka hyödyntää monitoteutuvuutta yhtenä keskeisenä argumenttinaan. Funktionalismin tilalle on siis tullut eräänlainen geneerinen psykofyysinen antireduktionismi.


title: Monitoteutuvuus

text: Jaegwon Kim on käsitellyt monitoteutuvuuden ja reduktionismin välistä suhdetta. Hänen mukaansa monitoteutuvuus on usein esiintynyt reduktionismia koskevassa mielenfilosofisessa keskustelussa ilman vahvaa haastajaa. Se on usein nähty argumenttina, joka kumoaa psykofyysisen reduktionismin kokonaan, koska sen on usein katsottu osoittavan, että reduktionismi on liian vahva väite. Muun muassa psykologian, kielitieteen ja yhteiskuntatieteiden korkeamman tason toiminnalliset kuvaukset on nähty sellaisina, että ne eivät ole kuvattavissa fysikaalisesti. Monitoteutuvuudesta on tullut ikään kuin ”perittyä viisautta” jota ei kyseenalaisteta, ja antireduktionismista on tullut ”oikeaoppinen” kanta, joka on saattanut reduktionismin kannattajat huonoon valoon.


title: Monitoteutuvuus

text: Kimin oma teesi on, ettei monitoteutuvuudesta kuitenkaan seuraa väistämättä reduktionismin kumoutumista. Hän painottaa, että jos jollakin asialla on fysikaalinen toteutus, koko idea on tällöin siinä, että tämä asia (sen ominaisuudet ja siihen liittyvät säännönmukaisuudet) voidaan tällöin selittää fysikaalisesti eli redusoida fysikaaliseen. Tästä seuraa, että jos jokin henkinen tila toteutuu useissa fysikaalisissa rakenteissa, tällöin henkiselle tilalle vain on olemassa useita erilaisia reduktioita. Kim kannattaa siis useita lokaaleja eli paikallisia reduktioita yhden globaalin reduktion sijaan. Hänen mukaansa tällainen paikallinen reduktionismi vastaa monessa suhteessa funktionalismia.


title: Nummilimaseitikki

text: Nummilimaseitikki ("Cortinarius mucosus") on punertavanruskea ja limalakkinen seitikkilaji. Heltat ovat valkeat ja muuttuvat sienen vanhetessa kanelinvärisiksi. Jalka on valkoinen. Sieni viihtyy kuivissa männiköissä, mutta esiintyy myös tunturiseudulla. Nummilimaseitikki on yleinen koko Suomessa.


title: Keltalimaseitikki

text: Keltalimaseitikki ("Cortinarius delibutus") on kellertävä, suippolakkinen ja tahmea seitikkilaji. Se kasvaa kaikenlaisissa metsissä kohtalaisen yleisenä koko Suomessa. Jalka on pitkä ja valkoinen, ja siinä on keltaisia limalaikkuja. Sieni maistuu miedolta, mutta ruokasieni se ei kuitenkaan ole.


title: Salolimaseitikki

text: Salolimaseitikki ("Cortinarius stillatitius") on tumman- tai oliivinruskea limaseitikkilaji, jonka lakki on nimensä mukaisesti hyvin tahmea. Sieni kasvaa sekä kuusikoissa että lehtimetsissä. Lähin laji, johon sieni sekoitetaan usein on kangaslimaseitikki. Jalka on vaaleanviiruinen ja erittäin limainen. Heltat ovat harmaat tai valkoiset. Sieni on yleinen koko Suomessa.


title: Ryppylimaseitikki

text: Ryppylimaseitikki ("Cortinarius livido-ochraceus", syn. "C. elatior") on tahmalakkinen, tummanruskealakkinen limaseitikki. Sen lakki vaalenee reunoja kohti, ja siinä on joskus myös violettia. Jalka on vaalea tai violetti ja hyvin limainen. Sieni kasvaa pyökkimetsissä harvinaisena Etelä-Suomen lehdoissa. Lähisukulainen on kangaslimaseitikki, joka on paljon yleisempi.


title: Valeseitikki

text: Valeseitikki ("Leucocortinarius bulbiger") on tahmaseitikkeihin kuuluva sukunsa ainoa seitikkilaji. Se on väriltään punertavanruskea, lakki on munanmuotoinen ja limainen. Sieni kasvaa havumetsissä koko maassa harvinaisena. Jalka on pitkä, jopa 10 cm paksu ja valkoinen. Heltat ovat valkoiset.


title: Caron Barnes

text: Caron Wuotila (o.s. Barnes, s. 1961 Yhdistynyt kuningaskunta) on suomalais-brittiläinen näyttelijä, laulaja ja malli. Hänen vanhempansa olivat syntyjään jamaikalaisia. Barnes muutti Suomeen 1980-luvun alussa.


title: Caron Barnes

text: Hän on esiintynyt suomalaisissa elokuvissa "Tupla-Uuno" ja "Vääpeli Körmy – taisteluni". Vuonna 1993 hän esiintyi televisiossa "Kivikasvot Show'ssa".


title: Monivyöseitikki

text: Monivyöseitikki ("Cortinarius triumphans") on kellanruskea, tahmainen seitikkilaji, jonka jalassa erottuu suojuksen jätteitä. Sieni on koivun seuralainen, ja kasvaa lehtimetsissä, lehdoissa ja metsänreunoilla. Sieni on hyvä ruokasieni, mutta sitä on varottava sekoittamasta myrkyllisiin seitikkilajeihin, kuten suippumyrkkyseitikkiin.


title: Orinansavotta

text: Orinansavotta (myös "Orinansavota", ) on kaupunkimainen taajama ja kaupunkikunta Leningradin alueen Hatsinan piirissä Venäjällä. Se sijaitsee Orinanjärven pohjoispuolella 35 kilometriä Hatsinasta etelään. Taajamassa on 3 700 ja kunnassa 6 000 asukasta (vuonna 2011).


title: Orinansavotta

text: Orinansavotan kunnan pinta-ala on 195,03 neliökilometriä. Se rajoittuu lännessä Hatsinan piirin Possatan, pohjoisessa Siiverskan ja idässä Viiritsan kuntiin sekä etelässä Leningradin alueen Lugan piiriin. Pinta-alasta 80,4 % on metsää, 11,5 % maatalousmaata ja 4,7 % asuinaluetta.


title: Orinansavotta

text: Pinnanmuodostukseltaan alue on kaakkoon viettävää loivasti kumpuilevaa moreenitasankoa. Siellä virtaavat Ortesjoen sivujoet Orlinka ja Rakitinka, Jaštšeran sivujoki Lutinka sekä Orinanjärveen laskeva Divenka. Vesistöistä suurin on 2,2 neliökilometrin laajuinen Orinanjärvi (ven. "Orlinskoje"). Hyötykaivannaisiin kuuluvat dolomiitti, hiekka, savi, turve ja sapropeeli. Kunnassa sijaitsee 777 hehtaarin laajuinen Rakitinkan rauhoitusalue.


title: Orinansavotta

text: Orinansavotan taajaman lisäksi kuntaan kuuluu Stroganovon asemanseudun asutus sekä 10 kylää: Iisaro (ven. "Izora"), Jänikselä ("Zaitsevo"), Kurkela ("Kurgino"), Lamppula, Läsänmäki ("Ljazevo"), Orinankylä ("Orlino"), Ostrova ("Ostrov"), Protasovka, Saasari tai Saaseri ("Zaozerje") ja Simankkova ("Simankovo"). Keskustaajaman jälkeen suurin asutuskeskus on noin 1 500 hengen Lamppula. Lähes puolet kylien taloista on pietarilaisten omistuksessa. Kunnan alueella sijaitsee lisäksi kolme laajaa puutarha-aluetta, joissa on yhteensä 5 500 puutarha- ja huvilapalstaa.


title: Orinansavotta

text: Novgorodin Vatjan viidenneksen Kaprion kihlakuntaan kuulunut Orinan (Orlinon) pogosta mainitaan ensimmäisen kerran vuoden 1499/1500 verokirjassa. Ruotsalaisten vallattua Inkerin 1600-luvun alussa se autioitui täydellisesti, ja tilalle muutti uudisasukkaita Suomesta. Inkerinsuomalaiset kuuluivat Koprinan luterilaiseen seurakuntaan, jolla oli vielä 1700-luvun vaihteessa kappeli Lamppulassa. Myöhemmin seudulla asui myös vanhauskoisia venäläisiä.


title: Orinansavotta

text: Kunnan keskustaajama on syntynyt 1800-luvun alussa perustetun Ritingin lasitehtaan ympärille. Sen yhteydessä toimi koulu, kirjasto, teatteri sekä Koprinan seurakuntaan kuulunut luterilainen kirkko, jossa pidettiin jumalanpalveluksia suomeksi ja saksaksi. Laboratoriolasia ja -laitteita valmistanut tehdas kansallistettiin vuonna 1919, ja vuonna 1927 Orinansavota sai kaupunkimaisen taajaman statuksen. Toisen maailmansodan aikana seutu oli saksalaisten miehittämä.


title: Orinansavotta

text: Kunnan läpi kulkee Pietarin, Lugan ja Pihkovan välinen rautatie, jonka länsipuolella on Pietarin, Pihkovan ja Valko-Venäjän rajan välinen valtatie M20. Rautatiellä on varsinkin kesäaikaan vilkasta paikallisjunaliikennettä Pietarin Baltian asemalta Lugaan. Stroganovon asemalta haarautuu Orinansavotaan sivurata, jolla on vain tavaraliikennettä. Tärkein maantieyhteys johtaa Siiverskaan, johon on linja-autoreitit Orinansavotasta, Iisarosta ja Simankkovasta. Siiverskan Polssovan lounaispuolella on käytöstä poistettu pienkoneiden kiitotie.


title: Orinansavotta

text: Yli puolet työvoimasta käy päivittäin töissä kunnan ulkopuolella, lähinnä Pietarissa. Paikallisista elinkeinoista tärkeimpiä ovat liikenne (18,5 %), maatalous (16,0 %), kauppa (15,5 %) ja erilaiset julkiset palvelut Kunnassa toimii maidon ja lihan tuotantoon erikoistunut maatalousyritys Orlinskoje, 37 yksityistilaa, lähes 1 800 asukkaiden palstaviljelmää sekä Siiverskan Pielilään sijoittunut Venäjän maatalousakatemian tutkimusinstituutti. Lamppulassa keskuspaikkaansa pitävävällä maatalousyrityksellä on karjatilat Lamppulan ja Polssovan lähellä. Teollisuutta edustaa pesusieniä valmistava, Orinansavotassa toimiva Tekos-industrija. Orinansavotan lasitehdas on vararikon partaalla ja käytännössä lopettanut tuotantonsa. Taajamaan suunnitellaan TehnoEnergoPromin muuntajatehdasta.


title: Orinansavotta

text: Kunnan keskustaajaman julkisiin palveluihin kuuluvat lastentarha, keskikoulu, kulttuuri- ja urheilukeskus, kirjasto, pieni poliklinikka ja postikonttori. Entinen sairaala on lopettanut toimintansa. Taajamassa on joukko kauppoja, ruokala ja kaksi kahvilaa. Eräitä palveluja on myös Lamppulassa ja muissa kylissä. Orinankylässä on ortodoksinen kirkko, Saasarissa tsasouna ja Lamppulassa vanhauskoisten rukoushuone.


title: Orinansavotta

text: Orinansavotan taajaman nähtävyyksiä ovat vuonna 1801 perustettu lasitehdas, jonka rakennuksista suurin osa on raunioina, muutama vanha asuinrakennus sekä asuintalona toimiva entinen luterilainen kirkko, jonka alkuperäisestä asusta on jäljellä hyvin vähän. Kunnan rakennusmuistomerkeistä suurin osa on Lamppulan kylässä, joka on tunnettu puuleikkauksin koristelluista vanhoista asuintaloistaan. Orinankylässä on entisen Stroganovin kartanon puistoalue, jolla sijaitsee vuonna 1809 rakennettu Kristuksen kirkastumisen kirkko. Orinanjärven rannat ovat pietarilaisten suosima virkistäytymiskohde. Matkailupalveluja ei kunnassa ei ole.


title: Myrkkyherkkusieni

text:
Myrkkyherkkusieni ("Agaricus xanthodermus") on herkkusieniin kuuluva myrkyllinen, valkoinen herkkusienilaji. Sen tunnistaa parhaiten koskettamalla, kosketuskohdat kellertyvät. Sieni myös haisee musteelta, varsinkin kiehautettaessa. Sillä on jalassaan paksu rengas.
Heltat ovat ensin punertavat, sienen vanhetessa mustat. Jalka on valkoinen. Myrkkyherkkusieni on myrkyllinen, se aiheuttaa pahoivointia ja voimakkaita vatsanväänteitä. Sieni kasvaa kalkkipitoisella maalla. Ei ole varmaa esiintyykö sientä ollenkaan Suomessa.


title: Myrkkyherkkusieni

text: Myrkkyherkkusienen erottaa syömäkelpoisista herkkusienistä myös maun avulla. Siinä missä ruoaksi kelpaavien herkkusienten maku on mieto, myrkkyherkkusienen maku on hyvin epämiellyttävä.


title: Weldon Kees

text: Harry Weldon Kees (s. 24. helmikuuta 1914, katosi 18. heinäkuuta 1955) oli yhdysvaltalainen runoilija, kriitikko sekä romaani- ja novellikirjailija.


title: Weldon Kees

text: Kees syntyi Beatricen kaupungissa Nebraskassa ja opiskeli Missourin ja Nebraskan yliopistoissa valmistuen vuonna 1935. Hänen ensimmäinen runokirjansa "The Last Man" oli menestys. Kees muutti New Yorkiin ja osallistui kirjallisuuskriitiikkojen järjestämiin juhliin, mutta ei koskaan tuntenut viihtyvänsä niissä piireissä.


title: Weldon Kees

text: Sitten hän alkoi maalata ja joitakin hänen taulujaan oli esillä yhdessä Picasson teosten kanssa Whitney Museum of American Art -museossa. Kyllästyneenä New Yorkiin Kees muutti San Franciscoon vuonna 1950, missä hän teki kokeellisia elokuvia sekä kirjoitti musiikkia muiden tekemiin lyhytelokuviin.


title: Weldon Kees

text: 19. heinäkuuta 1955 Keesin Plymouth Savoy -auto löytyi Golden Gate -sillan pohjoispäädystä avain virtalukossaan. Kun Keesin ystävät menivät hänen asuntoonsa, he löysivät ainoastaan Keesin Lonesome-kissan ja punaisen sukkaparin pesualtaasta. Hänen makuupussinsa ja pankkikirjansa olivat kateissa. Kees ei ollut jättänyt minkänlaista viestiä. Ei ole tiedossa, tekikö hän itsemurhan hyppäämällä sillalta vai matkustiko hän Meksikoon. Ennen katoamistaan Kees oli kertonut ystävälleen Michael Griegille, että joskus ihmisen täytyy muuttaa elämänsä täysin.


title: Weldon Kees

text: 1930-luvulla Kees kirjoitti lähinnä novelleja Federal Writers Project -projektin kautta ja julkaisten niitä lehdissä sekä neljännesvuosijulkaisuissa kuten Prairie Schooner, Horizon ja Rocky Mountain Review. Hän jatkoi kirjoittamista erottuaan projektista ja alettuaan työskennellä kirjastossa Denverissä 1937; saman vuoden lokakuussa Kees meni naimisiin Ann Swannin kanssa. Hänen maineensa kirjailijana jatkoi kasvuaan ja kirja "Fall Quarter" valmistui 1941, mutta sen lennokas tarina nuoresta professorista, joka taistelee vakavaa collegen elämää vastaan, oli kustantajien mielestä liian kepeä sodanuhan takia.


title: Weldon Kees

text: Kees muutti Manhattanille vuonna 1943 ja samana vuonna julkaistiin hänen ensimmäinen runokokoelmansa "The Last Man". Näihin aikoihin Kees lopetti fiktion kirjoittamisen. Hänen uusi mielenkiintonsa kohde oli maalaaminen, jossa hän kehittyi nopeassa tahdissa. Pian Keesin tauluja oli näytteillä yhdessä Willem de Kooninigin ja Hans Hofmannin teosten kanssa. Kun Clementi Greenberg erosi The Nation -lehden taidekriitikon työstä vuonna 1949, Weldon Keesiä suositeltiin hänen seuraajakseen. Peridot-galleria järjesti kaksi kertaa Keesin teoksia esittelevän näyttelyn ja yksi hänen piirustuksistaan oli mukana vuonna 1950 järjestetyssä Whitney-biennaalissa. Tehdessään maalauksia ja taidekritiikkiä Kees kokosi toisen runokokoelmansa "The Fall of the Magician" joka julkaistiin 1947.


title: Weldon Kees

text: Vaikka Kees menestyi urallaan Manhattanilla, hän oli tyytymätön elämäänsä New Yorkissa ja päätti palata länsirannikolle 1950. Samalla kun hän jatkoi maalaamista ja runouden tekemistä, Kees kiinnostui perinteisestä New Orleans -tyylisestä jazzmusiikista ja lauluntekemisestä. Hän soitti pianoa jazzyhtyeissä ja kaupusteli lauluja sekä sanoituksia julkaisijoille heikolla menestyksellä.


title: Weldon Kees

text: Tehdessään taidekritiikkiä ja selontekoja San Franciscon päivälehtiin Kees työskenteli samanaikaisesti valokuvaajana Jurgen Rueschin ja Gregory Batesonin kanssa monissa projekteissa, joita he tekivät Langeley Porter Clinicilla. Yhdessä Rueschin kanssa hän toimitti "Nonverbal Communication: Notes On The Visual Perception Of Human Relations" -teoksen (1953).


title: Weldon Kees

text: Länsirannikolla Kees jatkoi maalaamista sekä selontekojen kirjoittamista paikallislehteen. Hän teki myös yhdessä Michael Griegin kanssa viikkottaista radio-ohjelmaa KPFA-radioasemalle ja kirjoitti esseitä populaarikulttuurista, kuten jazzmusiikko Jelly Roll Mortonista. Vuonna 1954 Adrian Wilson julkaisi Keesin runokoelman "Poems 1947-1954". Kees sävelti musiikin James Broughtonin vuonna 1950 ilmestyneeseen lyhytelokuvaan "Adventures of Jimmy" ja Keesin säveltämä laulu "Coastline Rag" on kuultu Jenni Olsonin elokuvassa "The Joy of Life" (2005).


title: Kesäpiennarsieni

text: Kesäpiennarsieni ("Agrocybe praecox") on tienvarsilla ja pensaikoissa keväisin ja alkukesästä kasvava piennarsieniin kuuluva keltainen tai vaalea, noin 3–7 senttimetrin kokoinen sienilaji. Sieni on miedon makuinen ja jauhontuoksuinen ja hyvä ruokasieni keväisin, kun muita sieniä on niukasti. Syötävyydestä tosin keskustellaan asiantuntijoiden piirissä. Laji on kohtalaisen yleinen koko maassa. Jalka on kermanvalkoinen, ja siinä on rengas. Helta ovat vaaleat ja sienen vanhetessa ruskettuvat.


title: Valkovillaseitikki

text:
Valkovillaseitikki ("Cortinarius laniger") on seka- ja havumetsissä kasvava seitikkilaji. Se muistuttaa syötävää kehnäsientä.
Seitikki ei liene myrkyllinen, mutta ruokasieneksi siitä ei ole.


title: Seinälukki

text: Seinälukki ("Phalangium opilio") on lukkien lahkoon kuuluva hämähäkkieläin.


title: Seinälukki

text: Seinälukin tunnistaa helposti huomattavan pitkistä ja ohuista jaloistaan, jotka se voi uhattuna katkaista kiemurteleviksi katseenvangitsijoiksi hämäämään vihollista. Toista raajaparia lukit käyttävät tuntosarvinaan. Niiden tyvelle johtavat myös pahanhajuista eritettä tuottavien rauhasten tiehyet. Lukkien ruumis muistuttaa tulitikun nuppia, vaikka koostuukin tiukasti toisiinsa liittyneistä etu-ja takapäästä. Yksi pistesilmäpari sijoittuu eturuumiin keskelle nousevaan "näkötorniin". Muuten seinälukki muistuttaa elintapojensa ja rakenteensa yleispiirteiltään hämähäkkejä, vaikka yksityiskohdat poikkeavatkin monilta osin.


title: Seinälukki

text: Seinälukkiin viitataan englanniksi usein nimellä "daddy longlegs" – samaa lempinimeä käytetään myös vaaksiaisista ja vaaksiaishämähäkistä. Oikeampi englanninkielinen nimi lukeille on kuitenkin 'harvestman'. Seinälukilla, kuten muillakaan lukeilla, ei, toisin kuin hämähäkeillä, ole lainkaan myrkkyä.


title: Somalian siirtymäkauden hallitus

text: Somalian siirtymäkauden hallitus eli Transitional Federal Government (TFG) () oli Somalian kansainvälisesti tunnustettu hallitus. Se perustettiin siirtymäkauden hallinnon toimielimenä (TFI) siten kuin asia määriteltiin siirtymäkauden sopimuksessa (TFC) jonka siirtymäkauden parlamentti (TFP) hyväksyi marraskuussa 2004. Siirtymäkauden hallitus toimi vuoteen 2012.


title: Somalian siirtymäkauden hallitus

text: TFG oli hallinnon virallinen toimeenpanoelin, ja TFP oli lainsäädäntöelin. Hallitus oli vastuussa maan presidentille pääministerinsä kautta.


title: Somalian siirtymäkauden hallitus

text: Hallinnon eri osa-alueet kuten puolustusministeriö, kuuluivat kyseisen ministeriön salkkuun.


title: Somalian siirtymäkauden hallitus

text: Hallitukseen kuului aluksi 42 ministeriä, mutta vuonna 2006 käydyn kiistan jälkeen se supistui 31 ministerin suuruiseksi.


title: Somalian siirtymäkauden hallitus

text: Siirtymäkauden hallituksen (TFG) historia oli myrskyisä. Se oli yritys palauttaa toimivat valtioelimet Somaliaan vuonna 1991 tapahtuneen Siad Barren hallinnon romahtamisen ja Somalian sisällissodan jälkeen. Maata ehtivät toistakymmentä vuotta hallita heimot ja sotaherrat.


title: Somalian siirtymäkauden hallitus

text: Ensimmäinen Somalian parlamentti sitten vuoden 1991 valittiin elokuussa 2012.


title: Eva Wagner-Pasquier

text: Eva Wagner-Pasquier (s. 14. huhtikuuta 1945 Bayreuth, Saksa) on saksalainen teatteriohjaaja. Hänen isänsä Wolfgang Wagner oli oopperaohjaaja, Bayreuthin musiikkijuhlien johtaja.


title: Eva Wagner-Pasquier

text: Eva Wagner syntyi Bayreuthissa 1945 samana päivänä kun kenraali George S. Pattonin 3. armeijan 11. panssaroitu divisioona saavutti kaupungin. Eva on Wolfgang Wagnerin vanhin lapsi tämän ensimmäisestä avioliitosta Ellen Drexelin kanssa. Nykyisin Eva on naimisissa elokuvatuottaja Yves Pasquier'n kanssa, ja pariskunnalla on yhteinen lapsi, Antoine Amadeus Pasquier (s. 1982).


title: Eva Wagner-Pasquier

text: Wieland Wagnerin kuoltua v. 1966 Eva Wagner tuli avustajaksi Bayreuthin musiikkijuhlille. Hän oli mukana mm. Patrice Chéreaun satavuotisjuhla-Sormus-sarjan miehityksen ja ohjauksen suunnittelussa v. 1976. Samana vuonna kuitenkin isän ja tyttären välit kiristyivät Wolfgangin erottua vaimostaan. Eva Wagner lähti juhlilta ja aloitti oman uransa ooppera-, teatteri- ja elokuvamaailmassa.


title: Eva Wagner-Pasquier

text: Vuonna 2001 Richard Wagnerin säätiö valitsi Eva Wagner-Pasquier'n Bayreuthin musiikkijuhlien johtajaksi äänin 22-2. Wolfgang Wagnerin ja Evan välille ei silloin syntynyt luottamusta ja Eva luopui johtajuudesta.


title: Eva Wagner-Pasquier

text: Richard Wagnerin säätiö valitsi äänin 22–0 kokouksessaan 1. syyskuuta 2008 Katharina Wagnerin ja hänen sisarpuolensa Eva Wagner-Pasquier'n Bayreuthin musiikkijuhlien johtajaksi.


title: Suomen Salibandyliitto

text: Suomen Salibandyliitto on suomalainen urheilujärjestö, josta käytetään myös epävirallista lyhennettä SSBL. Se perustettiin 23. syyskuuta 1985. Järjestön tarkoituksena on edistää, valvoa ja ohjata Suomen salibandyn harrastusta ja kehitystä. Liitto toimii siihen kuuluvien järjestöjen ja urheiluseurojen yhdyssiteenä. Sen toiminnan perustana ovat liikunnan eettiset arvot ja urheilun reilun pelin periaatteet. SSBL on Kansainvälisen Salibandyliiton perustajajäsen.


title: Suomen Salibandyliitto

text: Vuoden 2011 lopussa Salibandyliitolla oli 881 jäsenseuraa ja kauden 2010–2011 lopussa 46 976 lisenssipelaajaa.


title: Suomen Salibandyliitto

text: Salibandyliiton ylin päättävä elin on liittokokous, joka kokoontuu parillisten vuosien loka-marraskuussa. Liittokokousten välillä ylintä päätösvaltaa käyttää liittokokouksen valitsema valtuusto, joka koostuu salibandyalueiden seurojen edustajista. Salibandyalueita on seitsemän ja ne ovat maantieteellisesti jaettu Sisä-, Kaakkois-, Etelä- ja Pohjois-Suomen sekä Pohjanmaan, Savo-Karjalan ja Länsirannikkon alueisiin. Liiton asioita hoitaa liittokokouksen valitsema hallitus, jonka puheenjohtajana toimii Risto Kauppinen.


title: Suomen Salibandyliitto

text: Suomen salibandyliitto vastaa miesten ja naisten salibandyliigojen sekä miesten I-divisioonan järjestämisestä.


title: Suomen Salibandyliitto

text: Salibandyliitto järjestää myös miesten, naisten, junioreiden ja senioreiden alueelliset sarjat sekä valtakunnallisen naisten I-divisioonan:


title: Suomen Salibandyliitto

text: Lisäksi Salibandyliitto osallistuu soveltavan salibandyn sarjatoiminnan järjestämiseen yhteistyössä muiden toimijoiden kanssa. Soveltavaa salibandya ovat: Kauden 2011–2012 joukkuemäärät:


title: Mauritanian ouguiya

text: Ouguiya on afrikkalaisen Mauritanian valtion rahayksikkö. Yksi euro on 350 ouguiyaa. Rahayksikön ISO 4217 -koodi on MRO.